UNIVERZITA PAVLA JOZEFA ŠAFÁRIKA V KOŠICIACH

PRÁVNICKÁ FAKULTA

**S P R Á V A**

**o vedeckovýskumnej činnosti UPJŠ Právnickej fakulty v Košiciach za rok 2014**



**Marec 2015**

Obsah

[Úvod 2](#_Toc414884491)

[1. Výskumná infraštruktúra 3](#_Toc414884492)

[1.1 Vedeckovýskumná kapacita a jej využitie na riešenie vedeckých projektov 3](#_Toc414884493)

[1.2 Kvalifikačná štruktúra tvorivých zamestnancov UPJŠ a noví nositelia vedecko-pedagogických titulov, vedeckých hodností a VKS za rok 2014 3](#_Toc414884494)

[1.3 Ceny za vedu, resp. iných ocenení a vyznamenaní získaných zamestnancami 11](#_Toc414884495)

[fakulty v roku 2014 za výsledky vo výskume 11](#_Toc414884496)

[1.4 Prístrojová infraštruktúra 11](#_Toc414884497)

[2. Vedeckovýskumné výsledky (ďalej len „VV“) fakulty, VV projekty a riešené úlohy fakulty v roku 2014 a získané finančné prostriedky na riešenie projektov v r. 2014 v tis. EURO 12](#_Toc414884498)

[3. Výstupy vedeckovýskumnej činnosti a ostatné vedeckovýskumné aktivity 17](#_Toc414884499)

[3.1 Publikačná a prednášková činnosť zamestnancov fakulty v roku 2014 17](#_Toc414884500)

[3.1.1 Fakultné vedecké periodikum 21](#_Toc414884501)

[3.2 Ohlasy fakulty v roku 2014 21](#_Toc414884502)

[3.3 Ďalšie vedeckovýskumné aktivity 24](#_Toc414884503)

[3.4 Vedecké podujatia v roku 2014 25](#_Toc414884504)

[3.4 Doktorandské štúdium a jeho výsledky 32](#_Toc414884505)

[3.5 Realizačné výstupy z riešenia projektov, vývoj a transfer technológií a 34](#_Toc414884506)

[podnikateľská činnosť 34](#_Toc414884507)

[4. Významné vedeckovýskumné výsledky fakulty v roku 2014 35](#_Toc414884508)

[4.1 Najvýznamnejšie a najcitovanejšie vedecké práce zamestnancov fakulty 35](#_Toc414884509)

[4.2 Najvýznamnejšie výsledky 36](#_Toc414884510)

[5. Iné 40](#_Toc414884511)

[Záver 41](#_Toc414884512)

**Prílohy:**

**Príloha č.1: k bodu č. 3.3 Ďalšie vedeckovýskumné aktivity**

**Príloha č.2: k bodu č. 3.1 Publikačná a prednášková činnosť zamestnancov fakulty**

# Úvod

 Dekanka UPJŠ, Právnickej fakulty v Košiciach predkladá Vedeckej rade fakulty na schválenie v súlade so zákonom č. 131/2002 Z. z. o vysokých školách a o zmene a doplnení niektorých zákonov v platnom znení (ďalej len zákon o vysokých školách) Správu o vedeckovýskumnej činnosti UPJŠ, Právnickej fakulty v Košiciach za rok 2014 (ďalej správa).

 Správa obsahuje sumarizáciu všetkých vedeckovýskumných aktivít tvorivých akademických zamestnancov, ale i študentov doktorandského štúdia a ich výsledkov v hodnotenom období, čo umožňuje vedeckej rade posúdiť stav a kvalitu týchto činností, tendencie smerujúce ku udržaniu a zvyšovaniu vedeckého potenciálu a kvalifikačného rastu zamestnancov. Obsah správy zodpovedá jednotnej požadovanej štruktúre univerzity v členení podľa Obsahu (str. č. 1).

 Správa podáva slovný i scientometrický prehľad o ťažiskových aktivitách učiteľov, vedeckých zamestnancov i doktorandov v oblasti riešenia výskumných projektov, publikačnej činnosti, prednáškovej aktivity, organizácie a garantovania vedeckých podujatí a workshopov, v oblasti zvyšovania kvalifikačného rastu a edičnej činnosti fakulty. Súčasťou obsahu sú i tabuľky, grafy a porovnania údajov za hodnotené obdobie roku 2014 s predchádzajúcim rokom/hodnoteným obdobím. Uvedené údaje prezentujú i prehľad o publikovaných výstupoch akademických zamestnancov a doktorandov členených podľa kategórií publikačnej činnosti, rovnako i prehľad o kvalite a počte citácií na publikované diela.

 Prezentácia vedeckovýskumnej činnosti za rok 2014 poukazuje na dosiahnuté úspechy, ale odhaľuje i skryté rezervy v jednotlivých oblastiach realizácie vedy a výskumu na fakulte.

# 1. Výskumná infraštruktúra

Základný profil výskumnej činnosti je daný štruktúrou realizovaných výskumných projektov na jednotlivých katedrách. Vedeckovýskumná činnosť sa realizovala hlavne formou grantových projektov VEGA, APVV a VVGS.

## 1.1 Vedeckovýskumná kapacita a jej využitie na riešenie vedeckých projektov

Vedeckovýskumná kapacita bola v roku 2014 tvorená priemerne počtom 37 učiteľov a 3 výskumnými zamestnancami, ako ukazuje tab. č. 1.

Tab. 1 Vedeckovýskumná kapacita a jej využitie

 prepočítané počty

|  |  |  |  |  |  |
| --- | --- | --- | --- | --- | --- |
| Právnická fakulta | Priemerný prepočítaný počet učiteľov | VV plánovaná kapacita | Zapojenosť učiteľov v hodinách  | Využitie kapacity v % | Priemerný prepočítaný počet zapojených učiteľov |
| Učitelia | 56 | 56 000 | 27 360 | 48,85 | 37 |
| Výskumní zamestnanci  | 3 | 6 000 |  3 100 | 51,66 |  3 |
| **Spolu** | **59** | 62 000 | **30 460** | 49,12 | 40 |

Z tab. č. 1 je zrejmé, že do vedeckovýskumnej činnosti bolo zapojených 37 zamestnancov fakulty (učiteľov rôzneho funkčného zaradenia) a 3 výskumní zamestnanci s PhD. s rôznym počtom skutočných hodín zapojenia, čo predstavuje 49,12 % využitia vedeckovýskumnej kapacity v hodinách.

Do vedeckovýskumnej činnosti nebolo zapojených 16 učiteľov (prof. – 1, doc. – 4,5, učiteľ s PhD. – 7,5, učiteľ bez PhD. – 3 ) a 12 doktorandov v dennej forme štúdia (prepočítané počty).

## 1.2 Kvalifikačná štruktúra tvorivých zamestnancov UPJŠ a noví nositelia vedecko-pedagogických titulov, vedeckých hodností a VKS za rok 2014

Tab. 2 Kvalifikačná štruktúra

údaje vo fyz. osobách

|  |  |  |  |  |
| --- | --- | --- | --- | --- |
|  | **Právnická fakulta** | **Počet k 1.1. 2014** | **Počet k 31.12. 2014** | **Stav k 31.12. 2014 v %** |
| **1.** | **prof.** | **7(1)\*** | **8(1)\*** | **13** |
| **2.** | **doc.** | **16** | **16** | **26** |
| **3.** | **OA+A s PhD.** | **26** | **27** | **44** |
| **4.** | **VU bez PhD.** | **9** | **7** | **11** |
| **5.** | **VZ s PhD.** | **3** | **4** | **6** |
| **Z toho z riadku 5.:** |
|  | **VKS IIa** | **1** | **1** | **-** |
|  | **VKS IIb** | **2** | **3** | **-** |
|  | **Spolu (riadok 1.-5.)** | **61** | **62** | **100 %** |

**\*** v zátvorkách je uvedený z toho počet s vedeckou hodnosťou DrSc.

**Legenda:** OA – odborní asistenti, A – asistenti, VU – vysokoškolskí učitelia, VZ – výskumní zamestnanci, VKS – vedecký kvalifikačný stupeň

V priebehu roka došlo k pohybu zamestnancov fakulty nasledovne:

* **JUDr. Adrián Graban, PhD.** (odborný asistent), ***koniec*** pracovného pomeru 31.08. 2014,
* **JUDr. Monika Smoleňová, PhD.** (odborná asistentka), ***začiatok*** pracovného pomeru 01.11. 2014,
* **JUDr. Vladimír Filičko** (asistent), ***začiatok*** pracovného pomeru 01.10. 2014,
* **JUDr. Ľudmila Pošiváková, PhD.** (výskumný zamestnanec), ***začiatok*** pracovného pomeru 01.09. 2014,
* **JUDr. Anna Románová, PhD.** (výskumný zamestnanec), ***začiatok*** pracovného pomeru 01.10. 2014, (do 30.09. 2014 na pozícii výskumného zamestnanca – postdoktoranda),
* **JUDr. Ivana Vojniková, PhD.** (výskumný zamestnanec – postdoktorand), ***začiatok*** pracovného pomeru 01.10. 2014.

Zapojenosť tvorivých zamestnancov a denných doktorandov do vedeckovýskumnej činnosti ukazuje obr. 1 a obr. 2.

Obr. 1 Znázornenie zapojenosti tvorivých zamestnancov do riešenia projektov

Prepočítané počty k 31.12. 2014

Obr. 2 Znázornenie zapojenosti denných doktorandov do riešenia projektov

Prepočítané počty k 31.12. 2014

Možno konštatovať, že zapojenosť tvorivých zamestnancov a denných doktorandov do riešenia vedeckovýskumných projektov v porovnaní s rokom 2013 mierne poklesol. Pokles bol spôsobený počtom riešených vedeckovýskumných projektov v roku 2014; kým v roku 2013 sa na fakulte riešilo celkovo 18 projektov v roku 2014 to bolo už iba 13 projektov. Aj napriek tomu, že učitelia fakulty v roku 2013 podali 3 nové žiadosti o grantové projekty VEGA so začiatkom riešenia v roku 2014 (prof. Vojčík, doc. Čipkár a JUDr. Čorba) a do výberu na financovanie boli zaradené všetky tri žiadosti, financovaný bol iba jeden projekt č. 1/0940/14 *Rekodifikácia súkromného práva v intenciách práva EÚ,* zodpovedný vedúci projektu prof. Vojčík (projekt získal 88,18 bodov a bol zaradený do kategórie B).

**Noví nositelia vedecko-pedagogických titulov, vedeckých hodností a VKS za rok 2014:**

1. **profesor**

Vedecko-pedagogický titul „profesor“ v roku 2014 získal 1 učiteľ Právnickej fakulty UPJŠ:

**1.** **doc. JUDr. Ján Husár, CSc.**

Inauguračná prednáška: Smerovanie právnej regulácie kapitálových obchodných spoločností

Dátum inauguračnej prednášky: 05.11. 2013

Dátum schválenia návrhu na

vymenovanie vo VR UPJŠ: 28.03. 2014

Dátum udelenia titulu: 19.11. 2014, Prezident SR, Bratislava

1. **docent**

Vedecko-pedagogický titul „docent“ získali **4** uchádzači, z toho 1 uchádzačka – učiteľka Právnickej fakulty UPJŠ, **1** uchádzačka – učiteľka Fakulty verejnej správy UPJŠ a **2** uchádzači z inej vysokej školy:

**1. JUDr. Martina Jánošíková, Ph.D., Právnická fakulta UPJŠ v Košiciach**

Habilitačná prednáška: Charta základných práv Európskej únie – očakávania a prvé hodnotenie

Názov habilitačnej práce: Lisabonská zmluva

Obhajoba habilitačnej práce: 29.09. 2014 , UPJŠ Právnická fakulta v Košiciach

Dátum udelenia titulu: 15.11. 2014, UPJŠ v Košiciach

**2. JUDr. Alena Krunková, PhD., Fakulta verejnej správy UPJŠ v Košiciach**

Habilitačná prednáška: Formy aktívnej participácie v územnej samospráve Slovenskej republiky

Názov habilitačnej práce: Verejná moc a priama demokracia

Obhajoba habilitačnej práce: 20.01. 2014 , UPJŠ Právnická fakulta v Košiciach

Dátum udelenia titulu: 17.03. 2014, UPJŠ v Košiciach

**3. JUDr. Ing. Michal Radvan, Ph.D., Právnická fakulta MU v Brne**

Habilitačná prednáška: Role místních daní při zabezpečování finančně – ekonomické samostatnosti územních samosprávnych celku

Názov habilitačnej práce: Místní daně

Obhajoba habilitačnej práce: 25.03. 2014 , UPJŠ Právnická fakulta v Košiciach

Dátum udelenia titulu: 20.06. 2014, UPJŠ v Košiciach

**4. JUDr. MUDr. Daniel Šmihula, PhD., Dr. Iur., Stredoeuróska vysoká škola v Skalici**

Habilitačná prednáška: Teoreticko-právny pohľad na historický vývoj občianstva

Názov habilitačnej práce: Evolúcia práva

Obhajoba habilitačnej práce: 13.06. 2014 , UPJŠ Právnická fakulta v Košiciach

Dátum udelenia titulu: 01.12. 2014, UPJŠ v Košiciach

1. **PhD.**

Na Právnickej fakulte akademický titul „PhD.“ získalo celkovo **29** doktorandov, z toho **14** v rámci dennej formy štúdia a **15** v rámci externej formy štúdia.

**Denná forma:**

1. **JUDr. Dušan Marják**

Študijný odbor:3.4.10. obchodné a finančné právo

Téma dizertačnej práce: Obchodnoprávna zodpovednosť za škodu – porovnanie a úvahy de lege ferenda

Obhajoba: 30.01. 2014

1. **JUDr. Marián Rušin**

Študijný odbor:3.4.10. obchodné a finančné právo

Téma dizertačnej práce: Podnik v úprave slovenského práva

Obhajoba: 30.01. 2014

1. **JUDr. Michal Karabinoš**

Študijný odbor:3.4.10. obchodné a finančné právo

Téma dizertačnej práce: Aktuálne problémy priamych daní

Obhajoba: 24.02. 2014

1. **JUDr. Mária Ivanecká**

Študijný odbor:3.4.10. obchodné a finančné právo

Téma dizertačnej práce: Lízingová zmluva

Obhajoba: 17.03. 2014

1. **JUDr. Darina Ostrožovičová**

Študijný odbor:3.4.10. obchodné a finančné právo

Téma dizertačnej práce: Teoretické a právno-komparatívne aspekty kúpnej zmluvy

Obhajoba: 17.03. 2014

**6. JUDr. Tomáš Sninčák**

Študijný odbor:3.4.11. občianske právo

Téma dizertačnej práce: Zmluvné pokrytie výkonu práce v režime pracovného práva a občianskeho práva

Obhajoba: 05.06. 2014

**7. Mgr. Marek Pipa**

Študijný odbor:3.4.2. teória a dejiny štátu a práva

Téma dizertačnej práce: Sudcovská kreativita v európsko-kontinentálnom type právnej kultúry

Obhajoba: 13.06. 2014

**8. JUDr. Peter Huba**

Študijný odbor:3.4.10. obchodné a finančné právo

Téma dizertačnej práce: Právne aspekty zamedzenia dvojitého zdanenia a zabránenia daňovým únikom

Obhajoba: 24.06. 2014

**9. JUDr. Ing. Lívia Jamnická**

Študijný odbor:3.4.7. trestné právo

Téma dizertačnej práce: Drogová kriminalita ako súčasť organizovaného zločinu

Obhajoba: 03.07. 2014

**10. JUDr. Monika Smoleňová**

Študijný odbor:3.4.2. teória a dejiny štátu a práva

Téma dizertačnej práce: Formy zmeny a zániku platných právnych noriem: novelizácia a derogácia

Obhajoba: 04.07. 2014

**11. JUDr. Ľudmila Pošiváková**

Študijný odbor:3.4.2. teória a dejiny štátu a práva

Téma dizertačnej práce: Rule of Law vo vnútroštátnom práve a v súčasnom medzinárodnom práve

Obhajoba: 22.08. 2014

**12. JUDr. Ivana Vojniková**

Študijný odbor:3.4.10. obchodné a finančné právo

Téma dizertačnej práce: Rozpočty a ich právna úprava, problémy tvorby v Slovenskej republike

Obhajoba: 26.08. 2014

**13. JUDr. Lívia Tóthová**

Študijný odbor: 3.4.11. občianske právo

Téma dizertačnej práce: Pozemkové spoločenstvá

Obhajoba: 27.08.2014

**14. JUDr. Jana Jankolová, rod. Feciľaková**

Študijný odbor:3.4.2. teória a dejiny štátu a práva

Téma dizertačnej práce: Rule of Law vo vnútroštátnom práve a v súčasnom medzinárodnom práve

Obhajoba: 16.12. 2014

**Externá forma:**

1. **JUDr. Alena Mátejová**

Študijný odbor:3.4.11. občianske právo

Téma dizertačnej práce: Osvojenie do cudziny

Obhajoba: 20.01. 2014

1. **JUDr. Ing. Andrea Škapincová, rod. Oreničová**

Študijný odbor:3.4.10. obchodné a finančné právo

Téma dizertačnej práce: Ustanovenie, postavenie a zodpovednosť správcu

Obhajoba: 30.01. 2014

**3. JUDr. Lenka Ušiaková, rod. Potočná**

Študijný odbor: 3.4.10. obchodné a finančné právo

Téma dizertačnej práce: Zodpovednosť štatutárnych orgánov za škodu spôsobenú pri výkone funkcie

Obhajoba: 31.01. 2014

**4. JUDr. Martina Tokárová Kuzmová**

Študijný odbor: 3.4.10. obchodné a finančné právo

Téma dizertačnej práce: Rozpočty a ich právna úprava, problémy tvorby v Slovenskej republike

Obhajoba: 24.02. 2014

**5. JUDr. Ivan Roháč, LL.M., MBA**

Študijný odbor: 3.4.11. občianske právo

Téma dizertačnej práce: Ochrana práv vysielateľov

Obhajoba: 05.05. 2014

**6. JUDr. Peter Čabák**

Študijný odbor:3.4.10. obchodné a finančné právo

Téma dizertačnej práce: Aproximácia autorského práva v Európskej únii

Obhajoba: 05.05. 2014

**7. JUDr. Jana Žuľová**

Študijný odbor:3.4.11. občianske právo

Téma dizertačnej práce: Právne aspekty rodinnej politiky a ich vplyv na kvalitu pracovných vzťahov zamestnancov s povinnosťami k rodine

Obhajoba: 05.06. 2014

**8. JUDr. Radoslav Benko, LL.M.**

Študijný odbor:3.4.2. teória a dejiny štátu a práva

Téma dizertačnej práce: Pohľad právnej teórie na vzťah medzi právom EÚ a právom členských štátov: Normatívny rámec usmerňujúci ústavnoprávnu rozpravu o princípe prednosti práva EÚ – budovanie pravidla uznesenia EÚ

Obhajoba: 13.06. 2014

**9.** **JUDr. Jaroslav Jakubčo**

Študijný odbor:3.4.2. teória a dejiny štátu a práva

Téma dizertačnej práce: Odôvodnenie právnych rozhodnutí (jednoduché a zložité prípady)

Obhajoba: 13.06. 2014

**10. JUDr. Ladislav Greguš**

Študijný odbor:3.4.7. trestné právo

Téma dizertačnej práce: Počítačová kriminalita

Obhajoba: 03.07. 2014

**11. JUDr. Milan Majerník**

Študijný odbor:3.4.2. teória a dejiny štátu a práva

Téma dizertačnej práce: Nachádzanie práva súdmi (vybrané problémy)

Obhajoba: 22.08. 2014

**12. JUDr. Katarína Blšáková, rod. Harajdová**

Študijný odbor:3.4.10. obchodné a finančné právo

Téma dizertačnej práce: Európska akciová spoločnosť

Obhajoba: 25.08. 2014

**13. JUDr. René Baran**

Študijný odbor:3.4.10. obchodné a finančné právo

Téma dizertačnej práce: Základné princípy obchodného práva

Obhajoba: 25.08. 2014

**14. JUDr. Andrea Barancová**

Študijný odbor:3.4.11. občianske právo

Téma dizertačnej práce: Zabezpečenie záväzkov prevodom práva

Obhajoba: 27.08. 2014

**15. JUDr. Ferdinand Korn**

Študijný odbor:3.4.2. teória a dejiny štátu a práva

Téma dizertačnej práce: Ústavné podmienky obmedzenia základných práv a slobôd a ukladania povinností

Obhajoba: 16.12. 2014

Obr. 3 graficky znázorňuje počet absolventov doktorandského štúdia v rokoch 2012 – 2014. Počet absolventov doktorandského štúdia má v porovnaní s predošlými rokmi stúpajúci charakter.

Obr. 3 Počet absolventov Fyzické počty k 31.12. 2014

**Počet zamestnancov bez PhD., ktorí sú zapojení do doktorandského štúdia na UPJŠ alebo v inej ustanovizni**

Z počtu 7 učiteľov bez titulu PhD., do doktorandského štúdia boli v roku 2014 zapojení 6 učitelia:

* JUDr. Čopko, Fakulta práva, PEVŠ Bratislava (po dizertačnej skúške),
* Mgr. Gregová Širicová, PrávF, UPJŠ Košice (po dizertačnej skúške),
* Mgr. Filičko, PrávF, UPJŠ Košice (po dizertačnej skúške),
* JUDr. Michaľov, Ústav súdneho a verejného veterinárneho lekárstva a ekonomiky, Univerzita veterinárneho lekárstva Košice (po dizertačnej skúške),
* JUDr. Lamačková, PrávF, UPJŠ Košice (pred dizertačnou skúškou),
* JUDr. Giertl, Fakulta práva, PEVŠ Bratislava (pred dizertačnou skúškou).

Do doktorandského štúdia nebol zapojený 1 učiteľ fakulty - JUDr. Illéš (zamestnaný v rozsahu kratšieho týždenného pracovného času).

**Počet doktorandov, post-doktorandov, reintegrovaných pracovníkov, prípadne iných výskumných pracovníkov, ktorí sú financovaní z prostriedkov mimo štátnej dotácie (napr. granty APVV-LPP)**

Na UPJŠ Právnickej fakulte v Košiciach v roku 2014 z prostriedkov mimo štátnej dotácie bola financovaná:

**JUDr. Diana Treščáková, PhD. (100%)**

Grantový projekt APVV-LLP-0263-10:Efektívnosť právnych inštitútov a ekonomicko-finančných nástrojov v období krízových javov a situácií v podnikaní

Riešiteľka od: 15.06. 2011 – 30.04. 2014

Na mieste výskumného pracovníka – postdoktoranda na Katedre Finančného práva

a daňového práva pôsobila:

* do 30.09. 2014 – **JUDr. Anna Románová, PhD.**
* od 01.10. 2014 pôsobí **JUDr. Ivana Vojniková, PhD.**

## 1.3 Ceny za vedu, resp. iných ocenení a vyznamenaní získaných zamestnancami

## fakulty v roku 2014 za výsledky vo výskume

Zamestnanci Právnickej fakulty UPJŠ v Košiciach v roku 2014 nezískali žiadne ocenenia za výsledky vo výskume.

## 1.4 Prístrojová infraštruktúra

Z finančných prostriedkov pridelených na riešenie jednotlivých grantových projektov, fakulta v roku 2014 zakúpila 14 zariadení výpočtovej techniky. Rozpis zakúpených položiek uvádzame v tab. 3.

Tab. 3 Technické vybavenie

|  |  |
| --- | --- |
| **Technické vybavenie**  | **Rok**  |
| **2013** | **2014** |
| PC | 5 | 1 |
| Monitor | 4 | 1 |
| Notebook | 8 | 8 |
| Multifunkčné tlačiarne | 0 | 3 |
| Tablety (s displejom/bez displeja) | 0 | 1 |
| HDD | 4 | 0 |
| NAS (sieťové dátové úložisko) | 1 | 0 |
| Software | 1 | 0 |

# 2. Vedeckovýskumné výsledky (ďalej len „VV“) fakulty, VV projekty a riešené úlohy fakulty v roku 2014 a získané finančné prostriedky na riešenie projektov v r. 2014 v tis. EURO

V roku 2014 sa podieľali učitelia fakulty na riešení 13 vedeckých projektov (obr. 4):

* 7 projektov VEGA – 1 nový projekt (od roku 2014), 3 pokračujúce projekty a 3 projekty končiace v roku 2014
* 4 projekty APVV – 2 pokračujúce projekty a 2 projekty končiace v roku 2014
* 2 projekty VVGS – projekty končiace v roku 2014.

Na riešenie projektov boli v roku 2014 pridelené finančné prostriedky vo výške **173 914,- EUR.** Suma pridelených finančných prostriedkovje o 11 992,- EUR menšia ako v roku 2013, zodpovedá však počtu riešených projektov (v roku 2014 sa riešilo o 5 projektov menej ako v roku 2013) – viď obr. 4 a bod 1.2 správy, str. 5. Prehľad riešených vedeckovýskumných projektov je uvedený v tabuľke č. 4.

Obr. 4 Počet projektov riešených v jednotlivých rokoch



Obr. 5 Finančné prostriedky poskytnuté na riešenie vedeckovýskumných projektov



Tab. 4 Zoznam výskumných projektov riešených v hodnotenom období (2014 – 2014)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Por.****číslo****proj.**  | **Typ****a ident.****číslo****projektu** | **Zodpovedný****riešiteľ****projektu** | **Názov projektu** | **Riešiteľská****kapacita****(tis. hod.)** | **Začiatok****riešenia****projektu** | **Koniec****riešenia****projektu** | **Objem****poskytnutých****finančných****prostriedkov****(tis. Sk)** | **Objem****poskytnutých****finančných****prostriedkov****(tis. Euro)** | **Spoluriešitelia** |
|  |  |  | **Katedra teórie štátu a práva** |  |  |  |  |  |  |
| 1. | **VEGA****1/0692/12**  | Bröstl, A. | Ústavné princípy a ich vplyv na tvorbu a realizáciu práva | 16.500 | 01/2012 | 12/2014 | 239.8 | 7.961 | Dobrovičová, Kanárik, Breichová Lapčáková, Čipkár, TóthováDoktorandi: Kočan, Smoleňová, Jankolová, Antošová, Šoltys, Štrkolec, Čuroš |
|  |  |  |  | **16.500** |  |  | **239.8** | **7.961** |  |
|  |  |  | **Katedra pracovného práva a práva sociálneho zabezpečenia** |  |  |  |  |  |  |
| 2. | **VEGA****1/0851/12**  | Barinková, M. | Tvorba a realizácia pracovného práva so zreteľom na regionálne aspekty trhu práce | 3.400 | 01/2012 | 12/2014 | 82.5 | 2.738 | Janičová, Žuľová, Tkáč, Červená, DolobáčDoktorandi: Sninčák,  |
| 3. | **VEGA****1/0805/13**  | Tkáč, V. | Optimalizácia usporiadania modelu pracovných vzťahov na trhu práce v Slovenskej republike | 4.100 | 01/2013 | 12/2015 | 324.9 | 10.785 | Barinková, Žuľová, Janičová, Vernarský, Dolobáč, ŽofčinováDoktorandi: Huba, Sninčák, Vojniková, Seilerová |
|  |  |  |  | **7.500** |  |  | **407.4** | **13.524** |  |
|  |  |  | **Katedra ústavného práva a správneho práva** |  |  |  |  |  |  |
| 4. | **VEGA****1/0965/13**  | Orosz, L. | Volebné zákonodárstvo v Slovenskej republike – doterajší vývoj, aktuálny stav, perspektívy | 3.600 | 01/2013 | 12/2015 | 209.3 | 6.950 | Kseňák, Majerčák, Tekeli, Jakab, SomorováDoktorandi: Timko, Farkašová |
|  |  |  |  | **3.600** |  |  | **209.3** | **6.950** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **Katedra občianskeho práva** |  |  |  |  |  |  |
| 5. | **VEGA****1/0940/14**  | Vojčík, P. | Rekodifikácia súkromného práva v intenciách práva EÚ | 5.600 | 01/2014 | 12/2016 | 146.6 | 4.868 | Sudzina, Graban, Molnár, BačárováDoktorandi: Filičko, Hamřik |
|  |  |  |  | **5.600** |  |  | **146.6** | **4.868** |  |
|  |  |  | **Katedra obchodného práva a hospodárskeho práva** |  |  |  |  |  |  |
| 6. | **MŠ SR - APVV****APVV-0263-10**  | Suchoža, J. | Efektívnosť právnych inštitútov a ekonomicko-finančných nástrojov v období krízových javov a situácií v podnikaní | 1.540 | 05/2011 | 04/2014 | 739.7 | 24.555 | Treščáková, Bujňáková, Červená |
| 7. | **VVGS UPJŠ****VVGS 2013-120**  | Šuleková, Ž. | Zmluvná sloboda a jej limitácie vo svetle modernizácie práva obchodných spoločností | 0.170 | 07/2013 | 12/2014 | 12.6 | 0.420 |  |
| 8. | **MŠ SR - APVV****APVV 0809-12**  | Husár, J. | Modernizácia práva obchodných spoločností ako súčasť rekodifikácie súkromného práva | 1.760 | 10/2013 | 09/2017 | 798.3 | 26.499 | Csach, ČorbaDoktorandi: Šuleková |
|  |  |  |  | **3.470** |  |  | **1550.7** | **51.475** |  |
|  |  |  | **Katedra dejín štátu a práva** |  |  |  |  |  |  |
| 9. | **VEGA****1/0131/13**  | Štenpien, E. | Historickoprávny vývoj inštitútu kúpnej zmluvy a tendencie jej súčasnej rekodifikácie v SR | 1.700 | 01/2013 | 12/2015 | 124.9 | 4.148 | Kirstová, Antalová, Vrana, Fico |
|  |  |  |  | **1.700** |  |  | **124.9** | **4.148** |  |
|  |  |  | **Katedra finančného práva a daňového práva** |  |  |  |  |  |  |
| 10. | **VEGA****1/1170/12**  | Bujňáková, M. | Vplyv daňovej politiky Európskej únie na vnútroštátnu právnu úpravu v SR | 6.000 | 01/2012 | 12/2014 | 230.8 | 7.663 | Červená, Prievozníková, Štrkolec, RománováDoktorandi: Kočiš, Vojniková, Sábo |
| 11. | **VVGS UPJŠ****VVGS 2013-108**  | Sábo, J. | Formy a predchádzanie daňovým únikom pri medzinárodnom zdaňovaní | 0.170 | 07/2013 | 12/2014 | 16.6 | 0.553 |  |
|  |  |  |  | **6.170** |  |  | **247.5** | **8.216** |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | **Ústav európskeho práva** |  |  |  |  |  |  |
| 12. | **MŠ SR - APVV****APVV-0823-11**  | Klučka, J. | Regionalizmus a jeho prínos pre všeobecné medzinárodné právo | 3.400 | 07/2012 | 12/2015 | 1254.5 | 41.643 | Doktorandi: Šuleková |
| 13. | **MŠ SR - APVV****APVV 0814-12**  | Mazák, J. | Záväznosť a aplikovateľnosť Charty základných práv Európskej únie pre členský štát a v členskom štáte s osobitným zreteľom na súdnu moc v Slovenskej republike | 1.920 | 10/2013 | 12/2016 | 1058.2 | 35.128 | Dobrovičová, Jánošíková, OroszDoktorandi: Antošová – do 31.8. 2014, Kubala – od 1.9. 2014 |
|  |  |  |  | **5.320** |  |  | **2312.8** | **76.772** |  |

|  |  |  |  |  |  |
| --- | --- | --- | --- | --- | --- |
| **Katedry a ústavy** | **VEGA** | **APVV** | **VVGS** | **Spolu** | **Podiel v %** |
| Katedra teórie štátu a práva |  7.961 |  |  |  7.961 |  **4.57** |
| Katedra pracovného práva a práva sociálneho zabezpečenia | 13.524 |  |  | 13.524 |  **7.78** |
| Katedra ústavného práva a správneho práva |  6.950 |  |  |  6.950 |  **4.00** |
| Katedra občianskeho práva |  4.868 |  |  |  4.868 |  **2.80** |
| Katedra obchodného práva a hospodárskeho práva |  | 51.054 |  0.420 | 51.475 |  **29.60** |
| Katedra dejín štátu a práva |  4.148 |  |  | 4.148 |  **2.39** |
| Katedra finančného práva a daňového práva |  7.663 |  |  0.553 |  8.216 |  **4.72** |
| Ústav európskeho práva |  | 76.772 |  | 76.772 |  **44.14** |
| **FAKULTA spolu** | **45.114** | **127.826** | **0.973** | **173.914** | **100.00** |

Tab. 5 Podiel katedier a ústavu na finančných prostriedkoch pridelených na riešenie projektov

Obr. 6 Grafické znázornenie podielu katedier a ústavu na finančných prostriedkoch

pridelených na riešenie projektov

# 3. Výstupy vedeckovýskumnej činnosti a ostatné vedeckovýskumné aktivity

## 3.1 Publikačná a prednášková činnosť zamestnancov fakulty v roku 2014

Publikačnú činnosť zamestnancov fakulty ukazuje tabuľka č. 6. Údaje sú z databázy EPC s vylúčením duplicít.

Tab. 6 Publikačné výstupy údaje k 23.03. 2015

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |
| --- | --- | --- | --- |
| **P.č.** | **Kategória** | **Popis kategórie** | **2014** |
| 1. | AAA | Vedecké monografie vydané v zahraničných vydavateľstvách | 1 |
| 2.  | ABA | Štúdie charakteru vedeckej monografie v časopisoch a zborníkoch vydané v zahraničných vydavateľstvách | 3 |
| 3. | ABB | Štúdie charakteru vedeckej monografie v časopisoch a zborníkoch vydané v domácich vydavateľstvách | 3 |
| 4. | ABC | Kapitoly vo vedeckých monografiách vydané v zahraničných vydavateľstvách | 5 |
| 5. | ABD | Kapitoly vo vedeckých monografiách vydané v domácich vydavateľstvách | 8 |
| 6. | ACB | Vysokoškolské učebnice vydané v domácich vydavateľstvách | 1 |
| 8. | ACD | Kapitoly vo vysokoškolských učebniciach vydané v domácich vydavateľstvách | 4 |
| 9. | ADE | Vedecké práce v ostatných zahraničných časopisoch | 5 |
| 10. | ADF | Vedecké práce v ostatných domácich časopisoch | 21 |
| 11. | AEC | Vedecké práce v zahraničných recenzovaných vedeckých zborníkoch, monografiách | 23 |
| 12. | AED | Vedecké práce v domácich recenzovaných vedeckých zborníkoch, monografiách | 52 |
| 13. | AFC | Publikované príspevky na zahraničných vedeckých konferenciách | 21 |
| 15. | AFD | Publikované príspevky na domácich vedeckých konferenciách | 74 |
| 16. | BAA | Odborné knižné publikácie vydané v zahraničných vydavateľstvách | 1 |
| 17. | BAB | Odborné knižné publikácie vydané v domácich vydavateľstvách | 3 |
| 18. | BBB | Kapitoly v odborných knižných publikáciách vydané v domácich vydavateľstvách | 6 |
| 19. | BCI | Skriptá a učebné texty | 3 |
| 20. | BCK | Kapitoly v učebniciach a učebných textoch | 2 |
| 21. | BDF | Odborné práce v ostatných domácich časopisoch | 22 |
| 22. | BEE | Odborné práce v zahraničných zborníkoch (konferenčných aj nekonferenčných) | 4 |
| 23. | BEF | Odborné práce v domácich zborníkoch (konferenčných aj nekonferenčných) | 18 |
| 24. | BFB | Abstrakty odborných prác z domácich podujatí (konferencie,....) | 1 |
| 25. | EDI | Recenzie v časopisoch a zborníkoch | 5 |
| 26. | FAI | Zostavovateľské práce knižného charakteru (bibliografie, časopisy, encyklopédie, katalógy, slovníky, zborníky...) | 12 |
| 27. | GII | Rôzne publikácie a dokumenty, ktoré nemožno zaradiť do žiadnej z predchádzajúcich kategórií | 12 |
| **CELKOM** |  | **310** |
| **Rok 2013** |  | **278\*** |

 |  |

\* údaj za rok 2013 k 31.03. 2013

Prednáškovú činnosť zamestnancov fakulty ukazuje tabuľka č. 7.

Tab. 7 Prednášková činnosť a postery

|  |  |  |  |  |
| --- | --- | --- | --- | --- |
|  | **Domáce akcie\*** | **Zahraničné akcie\*** | **Spolu****prednášky** | **Spolu****postery** |
|  | VP | PP | Po | VP | PP | Po | VP | PP | Pr | Po |
| **Počet** | 28 | 36 |  | 6 | 2 |  | 34 | 38 |  |  |

\* rozhodujúce je geografické hľadisko

VP- vyžiadané prednášky, PP - prihlásené prednášky, Po- postery

**Zoznam nekonferenčných vyžiadaných prednášok:**

**Katedra ústavného práva a správneho práva**

**JUDr. Seman**

* ***Správne konanie - aplikácia správneho poriadku v praxi,***

Organizácia, ktorá si prednášku vyžiadala: Centrum účelových zariadení, Rekreačná 13, 921 01 Piešťanya Stredisko Inštitút pre verejnú správuUl. M. Schneidera - Trnavského 1/a, 844 10 Bratislava, Dátum konania: 29.04. – 30.04. 2014**,** Miesto konania: Okresný úrad Košice,Komenského 52,Košice**,** 16 hod.

* ***Správne konanie - aplikácia správneho poriadku v praxi***

Organizácia, ktorá si prednášku vyžiadala: Centrum účelových zariadení, Rekreačná 13, 921 01 Piešťany, Stredisko Inštitút pre verejnú správu Ul. M. Schneidera - Trnavského 1/a, 844 10 Bratislava, Dátum konania: 19.05. – 20.05. 2014, Miesto konania: Okresný úrad v Prešove, Námestie mieru 3, Prešov, 16 hod.

* ***Správne konanie - 1. časť***

Organizácia, ktorá si prednášku vyžiadala: Inštitút vzdelávania veterinárnych lekárov, Dátum konania: 09.06. – 10.06. 2014, Miesto konania: Inštitút vzdelávania veterinárnych lekárov, Cesta pod Hradovou 13/A, 041 77 Košice, 7 hod.

* ***Správne konanie - aplikácia správneho poriadku v praxi***

Organizácia, ktorá si prednášku vyžiadala: Centrum účelových zariadení, Rekreačná 13, 921 01 Piešťany, Stredisko Inštitút pre verejnú správu Ul. M. Schneidera - Trnavského 1/a, 844 10 Bratislava, Dátum konania: 06.11. 2014, Miesto konania: Okresný úrad Košice, Komenského 52, Košice, 8 hod.

* ***Správne konanie - 2. časť***

Organizácia, ktorá si prednášku vyžiadala: Inštitút vzdelávania veterinárnych lekárov, Dátum konania: 14.11. 2014, Miesto konania: Inštitút vzdelávania veterinárnych lekárov, Cesta pod Hradovou 13/A, 041 77 Košice, 4 hod.

**JUDr. Majerčák**

* ***Zákon č. 400/2009 Z.z. o štátnej službe a o zmene a doplnení niektorých zákonov***

Organizácia, ktorá si prednášku vyžiadala: Centrum účelových zariadení, Inštitút pre verejnú správu

Dátum konania: 28.11. 2014, Miesto konania: Okresný úrad Košice - okolie, Hroncova 13, 040 01 Košice, 4 hod.

* ***Zákon č. 311/2001 Z.z. Zákonník práce v znení neskorších predpisov***

Organizácia, ktorá si prednášku vyžiadala: Centrum účelových zariadení Inštitút pre verejnú správu, Dátum konania: 28.11. 2014, Miesto konania:

Okresný úrad Košice- okolie, Hroncova 13,040 01 Košice, 4 hod.

* ***Ochrana života a zdravia v právnom poriadku Slovenskej republiky ( aktuálny stav a perspektívy)***

Organizácia, ktorá si prednášku vyžiadala: Spolek nejmenší z nás ve spolupráci s Hnutím Pro život FCR, Dátum konania: 16.10. 2014, Miesto konania: Centrum naděje a pomoci a Společností pro biotetiku, BRNO- Česká republika, 1 hod.

* **Prezydent w Konstytucji Republiki Slowackiej - geneza, zmiany i perspektywy)**

Organizácia, ktorá si prednášku vyžiadala: Katedra Prawa Konstytucyjnego Uniwerytetu Marii Curie- Sklodowskiej w Lubline, Dátum konania: 29.- 31. mája 2014, Miesto konania: Právnická fakulta UMCS LUBLIN - Poľská republika, 1 hod.

* ***Dôsledky vstupu do EÚ na ústavné právo a na ústavné súdnictvo v SR***

Organizácia, ktorá si prednášku vyžiadala: Wydzial Prawa i Administracji RU Poľsko, Právnická fakulta UPJŠ v Košiciach, Dátum konania: 8. - 10. októbra 2014, Miesto konania: Právnická fakulta RU RZESZOW - Poľská republika, 1 hod.

**Katedra finančného práva a daňového práva**

**prof. Babčák**

* ***Niektóre aspekty prawne bezpieczeństwa finansowego w UE,*** Międzynarodowa Konferencja Naukowa nt. „Bezpieczeňstwo w obliczu zmian spolecznych – wybrane aspekty prawne, administracyjne i pedagogiczne“, WSH im. Króla Stefana Batorego w Piotrkowie Trybunalskim i WSH w Radomiu, Piotrków Trybunalski, 05.04. 2014
* ***Tax law creation as a result of partial atomization of financial law in Slovakia,*** Medzinárodná vedecká konferencia „System of Financial law”, Právnická fakulta MUv Brne, Mikulov, 30.09.2014, Česká republika
* ***Europeizácia slovenského daňového práva,*** Medzinárodná vedecká konferencia “10.výročie vstupu Poľska a Slovenska do EÚ“, Právnická fakulta Univerzity v Rzeszowe, Rzeszów, 08.10.2014, Poľská republika

**Katedra občianskeho práva**

**JUDr. Bačárová**

* ***Duševné vlastníctvo a transfer technológií 1 (Voľba spôsobu ochrany, Posúdenie realizovateľnosti ochrany),*** CVTI Bratislava, 12.02.2014, 1,75 hod.-

***Duševné vlastníctvo a transfer technológií 2 (Realizácia ochrany duševného vlastníctva, Administratívne poplatky v súvislosti s ochranou DV),*** CVTI Bratislava, 04.06.2014, 1,75 hod*.*

* ***Duševné vlastníctvo a transfer technológií 3 (Realizácia výskumu v rámci spolupráce, Realizácia výskumu na zákazku),*** CVTI Bratislava 26.11.2014, 1,80 hod.
* ***Protection of Human Rights on Internet,*** ELSA - Deň mediálneho práva, 05.03.2014 Košice, 1 hod.

**Mgr. Filičko**

* ***Základy občianskeho práva hmotného so zameraním na záväzkové právo,***organizácia, ktorá si prednášku vyžiadala: Technická univerzita v Košiciach – Univerzita tretieho veku, 17.01. 2014, Právnická fakulta UPJŠ, Košice, Kováčska 30, Košice, 3 hod.
* ***Základy občianskeho práva procesného,***organizácia, ktorá si prednášku vyžiadala: Technická univerzita v Košiciach – Univerzita tretieho veku, 04.04. 2014, Právnická fakulta UPJŠ, Košice, Kováčska 30, Košice, 3 hod.
* ***Základy občianskeho práva hmotného so zameraním na vlastnícke právo,***organizácia, ktorá si prednášku vyžiadala: Technická univerzita v Košiciach – Univerzita tretieho veku, 28.11. 2014, Právnická fakulta UPJŠ, Košice, Kováčska 30, Košice, 3 hod.

**Ústav európskeho práva**

**doc. Jánošíková**

* ***Základné vedomosti o Európskej únii*** – Centrum účelových zariadení – Stredisko Inštitút pre verejnú správu – 12.06. 2014, Košice – 3 hod.
* ***Základné vedomosti o Európskej únii*** – Centrum účelových zariadení – Stredisko Inštitút pre verejnú správu – 27.11. 2014, Košice – 3 hod.
* ***Vybrané európskoprávne súvislosti slovenského civilného procesu*** – Slovenská advokátska komora – 21.02. 2014, Vyhne – 3 hod.
* ***Vybrané európskoprávne súvislosti slovenského civilného procesu*** – Slovenská advokátska komora – 07.03. 2014, Vyhne – 3 hod.
* ***Vybrané európskoprávne súvislosti slovenského civilného procesu*** – Slovenská advokátska komora – 28.03. 2014, Tále – 3 hod.

 **Katedra teórie štátu a práva**

**prof. Bröstl**

* ***K mechanismům ochrany právního státu. Právní stát a mechanismy jeho ochrany v Evropě. Česká perspektiva.*** Právnická fakulta Univerzity Karlovej, Praha, 31.10. 2014

**doc. Kanárik**

* ***Právny štát*** – Univerzita tretieho veku v Košiciach, TUKE, UPJŠ, UVLaF v KE, EU v Bratislave, Podnikovo-hospodárska fakulta v Košiciach, 24.1.2014, TUKE, 3 hod.

**JUDr. Breichová Lapčáková**

* ***Das Verfassungssystem der Slowakischen Republik – Spezifika und aktuelle Probleme,*** Universität Bayreuth, 08.07. 2014

Prednášky pre Univerzitu tretieho veku v Košiciach:

* ***Základy teórie práva – úvod do práva,*** 19.09. 2014, Právnická fakulta UPJŠ, Košice
* ***Základy teórie práva so zameraním na pramene práva,*** 03.10. 2014, Právnická fakulta UPJŠ, Košice
* ***Základy teórie práva so zameraním na právne skutočnosti,*** 17.10. 2014, Právnická fakulta UPJŠ, Košice
* ***Základy teórie práva so zameraním na aplikáciu práva,*** 31.10. 2014, Právnická fakulta UPJŠ, Košice

**Katedra pracovného práva a práva sociálneho zabezpečenia**

**doc. Barinková**

Prednášková činnosť na vyžiadanie pre oblasť právnej a odbornej praxe (firma si vyžiadala prednášky našich učiteľov na základe uzatvorenej zmluvy medzi ňou a fakultou – vyžiadania na meno nikto z dotknutých učiteľov nemá) pre: **Stabilita, d.d.s., a.s.:**

* ***Dohoda o skončení pracovného pomeru,*** január 2014, 2 hod.
* ***Stratený účel právnej normy pri nadbytočnosti zamestnanca,*** február 2014, 2 hod.
* ***Monitorovanie zamestnancov a ich súkromie na pracovisku,*** september 2014, 2 hod.

**Pozn.:** Zoznam prihlásených prednášok a ďalších vystúpení konferenčného charakteru uvádzame v prílohe č. 2. správy.

## 3.1.1 Fakultné vedecké periodikum

V roku 2014 fakulta pokračovala vo vydávaní v poradí druhého ročníka vedeckého elektronického časopisu STUDIA IURIDICA *Cassoviensia,* ktorý vychádza dvakrát v roku. Je zameraný na publikáciu pôvodných vedeckých článkov a štúdií slovenskom, českom a anglickom jazyku v rámci jednotlivých odborov právnej vedy, zároveň v menšom rozsahu prináša diskusné príspevky, prehľad judikatúry, recenzie odborných/vedeckých publikácií a informácie z vedeckého života. Vedecký časopis je recenzovaný systémom dvoch nezávislých anonymných recenzentov – „double-blind peer review“, ktorí kvalitne posudzujú obsahovú stránku článkov a svojimi poznámkami a odbornou kritikou výrazne prispievajú ku ich kvalite.

Úsilím vydavateľa a tvorcov časopisu bolo preniknúť aj na akademickú pôdu iných univerzít a fakúlt, a to nielen na Slovensku, ale aj v zahraničí a dostať tak výsledky práce akademických zamestnancov Právnickej fakulty Univerzity Pavla Jozefa Šafárika v Košiciach do širšieho povedomia odbornej právnickej komunity. Možno konštatovať, že zámer sa darí realizovať, čoho dôkazom je skutočnosť, že publikované príspevky v e-časopise sú sledované, čítané a ohlasy na ne nachádzame v ďalších prameňoch odbornej právnickej literatúry.

 Časopis vychádza v on-line elektronickej podobe na dostupnej webovej stránke časopisu <http://sic.pravo.upjs.sk/> Členmi redakčnej rady časopisu sú jednak domáci garanti študijných a vedných odborov, ale aj ďalší zahraniční a domáci odborníci a právni vedci.

STUDIA IURIDICA *Cassoviensia* je open access časopisom, t. j. všetky články v ňom publikované sú voľne dostupné na webovej stránke.

## 3.2 Ohlasy fakulty v roku 2014

Prehľad citácií a ďalších ohlasov na práce zamestnancov fakulty ukazuje tabuľka č. 8. Údaje sú z databázy EPC s vylúčením duplicít.

Tab. 8 Prehľad citácií a ďalšie ohlasy na práce údaje k 23.03. 2015

|  |  |  |
| --- | --- | --- |
| **Kód** | **Názov kategórie** | **2014** |
| 3 | Citácie v zahraničných publikáciách neregistrované v citačných indexoch | 84 |
| 4 | Citácie v domácich publikáciách neregistrované v citačných indexoch | 230 |
| 6 | Recenzie v domácich publikáciách | 4 |
|  | **Spolu** | **318** |
|  | **Rok 2013** |  **365\*** |

 \* údaj za rok 2013 k 31.3. 2014

**Edičná činnosť fakulty**

Edičnou činnosťou si fakulta pokrýva potreby študijnej literatúry, čo zvyšuje kvalitu výučbového procesu a zároveň vnáša výsledky vedeckovýskumnej činnosti do pedagogickej práce.

V tabuľke č. 8.1 uvádzame **všetky tituly vydané Univerzitou P. J. Šafárika v Košiciach** v roku 2014.

Tab. 8.1

|  |  |  |  |  |
| --- | --- | --- | --- | --- |
| **Por č.**  | **Autor/Zostavovateľ** | **Titul** | **Počet ks** | **Druh publikácie** |
| 1. | Majerčák, T. | Aktuálne problémy volebného práva a volebného súdnictva v SR – II. Ústavné dni | 300 | zborník |
| **2.** | **Lapčáková, M.** | **Základné zásady rozhodovacej činnosti** | **80** | **zborník abstr.** |
| **3.** | **Lapčáková, M.** | **Základné zásady rozhodovacej činnosti** | **100** | **zborník** |
| 4. | Palúš,I. – Somorová, Ľ. | Štátne právo SR | 400 | VŠ učebnica |
| **5.** | **Romža, S.** | **Počítačová kriminalita – Juristické, kriminalistické a kriminologické aspekty** | **100** | **zborník** |
| **6.** | **Jakab, R.** | **Správne právo procesné** | **400** | **VÚT** |
| 7. | Hučková, R. | Právo – obchod – ekonomika IV. | 200 | zborník |
| **8.** | **Tekeli, J.** | **Konflikt záujmov vo verejnej správe** | **100** | **VŠ učebnica** |
| **9.** | **Štenpien, E.** | **Kúpna zmluva II. – História a súčasnosť**  | **100** | **zborník** |
| 10.  | Bröstl, A. – Tóthová, M. | Aktuálne otázky právnej vedy | 100 | zborník |
| **11.** | **Majerčák, T. – Orosz, L.** | **Volebné zákonodarstvo v SR (doterajší vývoj, aktuálny stav, príčiny a dôsledky)** | **200** | **zborník** |
| **12.**  | **Giertl, A.** | **Aktuálne problémy medzinárodného leteckého a kozmického práva** | **80** | **zborník** |
| **13.**  | **Barinková, M. a kol.** | **Regionalizmus v pracovnom práve** | **110** | **monografia** |
| **14.** | **Husár, J – Csach, K.** | **Obchodná spoločnosť ako právnická osoba** | **80** | **zborník** |
| 15. | Klučka, J. | 10 rokov v EÚ: vzťahy, otázky, problémy | 100 | zborník |
|  | **Lapčáková, M.** | **Základné zásady rozhodovacej činnosti** | **URL** |  |
|  | **Štenpien, E.** | **Kúpna zmluva II. – História a súčasnosť**  | **URL** |  |
|  | **Giertl, A.** | **Aktuálne problémy medzinárodného leteckého a kozmického práva** | **URL** |  |
|  | **Klučka, J.** | **10 rokov v EÚ: vzťahy, otázky, problémy** | **URL** |  |

Obr. 7 Tituly vydané na UPJŠ

****

Z tabuľky 8.1. a obr. 7 vyplýva, že v roku 2014 Univerzitou P. J. Šafárika v Košiciach bolo celkovo vydaných **15** titulov, čo v porovnaní s rokom 2013 predstavuje pokles o 4 tituly. Z uvedeného počtu pätnástich vydaných titulov, 10 titulov bolo vydaných v zmysle Edičného plánu fakulty na rok 2014 – obr. 8 (v tabuľke vyznačené hrubým písmom, žlté podfarbenie), tzn., že ich vydanie v danom roku bolo plánované. Vydanie ďalších 5 titulov sa realizovalo na základe požiadaviek z jednotlivých pracovísk fakulty (zabezpečenie študijnej literatúry, zvyšovanie kvalifikačného rastu zamestnancov a pod.). Z uvedeného počtu 15 vydaných titulov, 4 tituly boli vydané aj ako elektronické publikácie (v tabuľke vyznačené hrubým písmom, zelené podfarbenie).

Obr. 8 Plnenie edičného plánu

Z obr. 8 vyplýva, že fakulta v roku 2014 splnila edičný plán na 30 %, čo je cca o 7 % viac ako v minulých rokoch. Plnenie edičného plánu v ďalšom hodnotenom období je nevyhnutné zlepšiť najmä vopred premysleným navrhovaním titulov, ktoré budú zodpovedať reálnym možnostiam a využitiu publikačnej kapacity učiteľov v danom roku. Existujúce rezervy v plnení edičného plánu spočívajú aj v nedodržaní plánovaných termínov odovzdávania publikácií do tlače, v dôsledku čoho dochádza k presunom tlače do ďalšieho kalendárneho roka.

Publikácie **vydané v iných vydavateľstvách** v roku 2014 ukazuje tabuľka 8.2 :

Tab. 8.2

|  |  |  |  |  |
| --- | --- | --- | --- | --- |
| **Por č.**  | **Autor/Zostavovateľ** | **Titul** | **Druh publikácie** | **Vydavateľstvo** |
| 1. | Fiala, J. – Hurdík, J. – **Kirstová, K.** | Contract Law in the Slovak Republic | monografia | Wolters KluwerLaw&Business, The Nederlands 2014 |
| 2. | Lazar,J. a kol. **(Kirstová, K. – Richterová, N.)** | Občianske právo hmotné 1. a 2. časť | učebnica | Iuris Libri, s. r. o. 2014 |
| 3. | Korim, P. – **Michaľov, L.** – Takáčová, J. | Právna regulácia pre prácu so zvieratami | vysokoškolský učebný text | Univerzita veterinárneho lekárstva, Košice, 2014 |
| 4. | **Tekeli, J.** – Hoffmann, M. | Zákon o obecnom zriadení. Komentár | monografia | Wolters Kluwer 2014 |

## 3.3 Ďalšie vedeckovýskumné aktivity

Ďalšie vedeckovýskumné aktivity zamestnancov fakulty v roku 2014 (členstvá

zamestnancov fakulty v domácich výboroch a orgánoch, v medzinárodných výboroch

a orgánoch, posudzovateľská, oponentská a recenzná činnosť – body 3.3.1- 3.3.3 podľa

osnovy Správy o VVČ) sú číselne vyjadrené v tabuľke č. 9. Prehľady o členstvách

evidujeme v prílohe č. 1.

Tab. 9 Ďalšie vedeckovýskumné aktivity

|  |  |  |
| --- | --- | --- |
|  |  | **Počet** |
| členstvo zamestnancov | v medzin. výboroch a orgánoch | 76 |
| v domácich výboroch a orgánoch | 311 |
| posudzovateľská, oponentská a recenzná činnosť zamestnancov | 91 |

## 3.4 Vedecké podujatia v roku 2014

* **Organizátori, spoluorganizátori vedeckých konferencií, sympózií, seminárov**

Fakulta zorganizovala v roku 2014 **trinásť** vedeckých podujatí s medzinárodnou účasťou.

**I.**

**Počítačová kriminalita – juristické, kriminalistické a kriminologické aspekty**

Medzinárodné vedecké sympózium

Organizátor: Katedra trestného práva (doc. Romža – predseda organizačného výboru a odborný garant konferencie, JUDr. Ferenčíková – členka organizačného výboru konferencie)

Počet účastníkov: 12 z toho 3 zo zahraničia (ČR)

Termín a miesto konania: 28.03. 2014, Právnická fakulta UPJŠ, Košice

Predmetom rokovania medzinárodného sympózia boli aktuálne otázky a aplikačné problémy z oblasti počítačovej kriminality s prihliadnutím na jej diferencované aspekty, a to tak juristické, ako aj kriminologické a kriminalistické. Akcentované boli najmä nasledovné tematické okruhy:

* Terminologické vymedzenie počítačovej kriminality, analýza existujúcich definícií počítačovej kriminality na národnej, nadnárodnej a medzinárodnej úrovni vrátane komparácie uvedených definícií
* Analýza definície digitálnej stopy, ako aj jej signifikantných atribútov, špecifické atribúty digitálnych stôp a ich využiteľnosť v priebehu vyšetrovania počítačovej kriminality, analýza aplikačných problémov s osobitným zameraním na možnosti zistenia, zaistenia a uchovania digitálnej stopy
* Analýza aplikačných problémov týkajúcich sa otázok technického (najmä identifikácia dynamickej IP adresy determinujúca identifikáciu páchateľa), procesného (najmä definovanie okruhu zaisťovacích inštitútov), hmotnoprávneho (najmä správna právna kvalifikácia skutku a určenie jurisdikcie) a kriminalisticko-taktického charakteru vrátane metodiky vyšetrovania počítačovej kriminality
* charakteristika a profilovanie osobnosti páchateľa a obete počítačovej kriminality, motív jeho konania
* Možnosti využívania moderných technológií a diferencovaných elementov výpočtovej techniky, ako aj internetu na páchanie ekonomickej trestnej činnosti s poukazom na jednotlivé formy páchania
* Postavenie znalca v trestnom konaní, jeho úlohy a aplikačné problémy vyšetrovania a forenznej analýzy počítačovej kriminality

Cieľom organizátora v zmysle realizácie medzinárodného sympózia bola prezentácia originálnych názorov, úvah, poznatkov, ako aj rezultátov plynúcich z vlastnej praktickej a aplikačnej činnosti slovenských a českých účastníkov sympózia, ktorí sú zaraďovaní k uznávaným odborníkom nielen na pôde akademickej obce, ale aj v aplikačnej praxi, kde pôsobia ako súdni znalci a konzultanti.

Cieľom medzinárodného sympózia bolo ďalej vytvoriť priestor pre širšiu odbornú diskusiu týkajúcu sa frekventovaných otázok a aplikačných problémov najmä v otázke dokazovania, odhaľovania, objasňovania, zaisťovania a dokumentovania počítačovej kriminality, metodiky vyšetrovania tohto duhu trestnej činnosti a v neposlednom rade aj v otázke prevencie tzv. cyberkriminality.

**II.**

**Obchodná spoločnosť ako právnická osoba: teoretické východiská a praktické implikácie**

Medzinárodná vedecká konferencia

Organizátor: Katedra obchodného a hospodárskeho práva (prof. Husár – predseda medzinárodného vedeckého výboru, doc. Csach – člen medzinárodného vedeckého výboru a člen organizačného výboru, JUDr. Čorba – člen organizačného výboru)

 Ústav štátu a práva SAV Bratislava

Počet účastníkov: 40, z toho 19 zo zahraničia (ČR)

Termín a miesto konania: 01.04. – 03.04. 2014, Smolenice

Cieľom konferencie bolo vytvoriť diskusnú platformu pre preskúmanie podstaty obchodnej spoločnosti ako právno-ekonomicko-sociálnej štruktúry, či iných podobných právnych štruktúr s právnou subjektivitou alebo bez nej. Cieľom bolo upriamiť pozornosť na interdisciplinarizmus a funkcionalizmus práva obchodných spoločností v podaní moderných teórií korporátneho práva, teórie firmy, konceptu *going concern* a jeho implikácií pre právo obchodných spoločností, ako aj teórií koncernu a ich praktických dôsledkov. Posúdené boli aj základné trendy vo vývoji korporátneho práva v cudzích právnych poriadkoch a v európskom práve, osobitne problém majetkového substrátu korporácie, jeho udržanie a koncept oddelenej alebo neúplnej subjektivity, princípy prelamovania subjektivity (*piercing of corporate veil*, *Durchgriffshaftung*) a súvisiace otázky (reflexná škoda, *actio pro socio* a podobne). "

**III.**

**Študentské sympózium z medzinárodného práva so zameraním na letecké a kozmické právo (VII. ročník)**

Organizátor: Ústav európskeho práva a oddelenie medzinárodného práva (Mgr. Gregová Širicová, JUDr. Pošiváková, JUDr. Giertl – členovia organizačného výboru)

Počet účastníkov: 16

Termín a miesto konania: 11.04. – 12.04. 2014, Učebno-výcvikové zariadenie UPJŠ, Danišovce

Cieľom študentského sympózia bolo poskytnúť priestor pre sebarealizáciu a bližšie oboznámenie sa s problematikou medzinárodného leteckého a kozmického práva pre študentov II. roč. bakalárskeho štúdia až II. roč. magisterského štúdia. Študenti nižších ročníkov si okrem právnej problematiky precvičili i zručnosti v písaní odborných textov, čo prispeje/prispelo k zvýšeniu hodnoty ich záverečných prác. V odbornej diskusii pod vedením odborného garanta prof. Klučku boli okrem iného prejednané aktuálne otázky systému medzinárodnej leteckej dopravy, slobôd vzduchu, terorizmu a bezpečnosti, ako aj režim kozmonautov, postavenie štátov, ktoré neratifikovali Kozmickú zmluvu, otázky kozmickej turistiky, a to tak z medzinárodného hľadiska, ako i európskeho, resp. regionálneho pohľadu.

Výstupom zo sympózia je zborník vedeckých prác Giertl, A. (eds.): Aktuálne problémy medzinárodného leteckého a kozmického práva, ISBN 978-80-8152-180-5 (tlačená verzia publikácie), ISBN 978-80-8152-181-2 (e-publikácia).

**IV.**

**Ochrana osôb v Európskom právnom prostredí**

Medzinárodná vedecká konferencia doktorandov

Organizátor: Katedra občianskeho práva (prof. Vojčík, Mgr. Filičko, JUDr. Tóthová, L., Mgr. Hamřik)

Počet účastníkov: 26 z toho 4 zo zahraničia (ČR)

Termín a miesto konania: 29.05. 2014, Právnická fakulta UPJŠ, Košice

Predmetom rokovania konferencie boli aktuálne otázky týkajúce sa ochrany osôb v podmienkach Slovenskej republiky a v európskom právnom prostredí, a to tak z pohľadu práva súkromného, ako i práva verejného.

Cieľom organizátora v zmysle realizácie konferencie bola prezentácia originálnych názorov, úvah, poznatkov domácich i zahraničných autorov, ako aj  vlastných výsledkov vedecko - výskumnej činnosti v súvislosti s riešením grantového projektu VEGA č. 1/0940/14 „Rekodifikácia súkromného práva v intenciách práva európskej únie“. Cieľom medzinárodného sympózia bolo aj vytvorenie možnosti pre širšiu diskusiu týkajúcu sa frekventovaných otázok právnej vedy a praxe a vytvorenie priestoru pre neformálne stretnutia a diskusie.

**V.**

**10 rokov v Európskej únii: Vzťahy, otázky, problémy**

Medzinárodná vedecká konferencia

Organizátor: Ústav európskeho práva a oddelenie medzinárodného práva (prof. Klučka, Mgr. Gregová Širicová, JUDr. Pošiváková, JUDr. Giertl, JUDr. Benko – členovia organizačného výboru)

Počet účastníkov: 20 z toho 2 zo zahraničia (ČR)

Termín a miesto konania: 29.05. – 30.05. 2014, Právnická fakulta UPJŠ, Košice

Cieľom konferencie bolo vytvoriť priestor pre odbornú diskusiu medzi členmi katedier medzinárodného a európskeho práva slovenských a českých univerzít pri zapojení odbornej verejnosti. Diskusia mala prispieť k riešeniu aktuálnych výziev stojacich pred vnútroštátnym, európskym a medzinárodným právom.

Výstupom z konferencie je zborník vedeckých prác Klučka, J. (eds.): 10 rokov v Európskej únii: Vzťahy, otázky, problémy, ISBN 978-80-8152-206-2 (tlačená verzia), ISBN 978-80-8152-208-6 (e-publikácia).

**VI.
Ochrana zdravia zamestnanca pri výkone práce**

**Vedecká konferencia**

Organizátor: Katedra pracovného práva a práva sociálneho zabezpečenia (doc. Barinková, JUDr. Dolobáč – odborní garanti konferencie, JUDr. Žuľová – organizátorka konferencie)

Počet účastníkov: 45

Termín a miesto konania: 16.05. 2014, Právnická fakulta UPJŠ, Košice

Predmetom rokovania na konferencii boli aktuálne problémy z oblasti pracovného práva s akcentom na starostlivosť zamestnávateľov o zdravie zamestnancov pri výkone práce (posudková činnosť lekárov pri pracovných úrazoch a chorobách z povolania, problém obezity pri výkone práce, tzv. priepustky - prekážky v práci z dôvodu ošetrenia a vyšetrenia zamestnanca v zdravotníckom zariadení).

Cieľom organizátora v spolupráci s Nadáciou Friedricha Eberta Stiftunga, Fakultou sociálnych vied UCM a Asociáciou pracovného práva bola prezentácia originálnych názorov, úvah, poznatkov, ako aj  vlastných výsledkov vedecko - výskumnej činnosti v súvislosti s riešením príčin rastúcich počtov pracovných úrazov a chorôb z povolania, množiacich sa prípadov súdnych sporov v oblasti skončenia pracovného pomeru z dôvodu nespôsobilosti ďalšieho výkonu práce i opakujúca sa nespokojnosť a postupom štátnych orgánov pri ochrane života a zdravia na pracovisku. Cieľom účastníkov (pozvanie do diskusie prijali inšpektori práce, zástupcovia z úradov regionálneho rozvoja, reprezentanti zamestnávateľov a odborových organizácii) bolo posúdenie pozitívnej pracovnoprávnej úpravy s identifikáciou jej prípadných nedostatkov a analýza súčasných praktických problémov vznikajúcich na pracoviskách v nadväznosti na riešenie následných sporných otázok.

**VII.**

**Volebné zákonodarstvo v Slovenskej republike (doterajší vývoj, aktuálny stav, príčiny a dôsledky)**

Medzinárodná interdisciplinárna vedecká konferencia

Organizátor: Katedra ústavného práva a správneho práva (doc. Orosz – predseda organizačného výboru a odborný garant, JUDr. Majerčák – člen organizačného výboru)

Počet účastníkov: 30 z toho 7 zo zahraničia

Termín a miesto konania: 26.06. – 27.06. 2014, Právnická fakulta UPJŠ, Košice

Kľúčovým zámerom organizátorov vedeckej konferencie, ktorá kontinuálne nadväzuje na predchádzajúcu medzinárodnú vedeckú konferenciu „Aktuálne problémy volebného práva a volebného súdnictva v Slovenskej republike – II. ústavné dni“, uskutočnenú 25. septembra 2013 v priestoroch Ústavného súdu Slovenskej republiky v Košiciach, bolo „zmapovať“ doterajší vývoj volebného zákonodarstva na území Slovenskej republiky od jeho zrodu, až po súčasnosť. Poznatky, ktoré v skúmanej problematike volebného práva ponúka „volebná história“, nielen môžu, ale by aj mali byť jedným zo základných východísk pre formulovanie námetov pre ďalšie skvalitňovanie jeho aktuálneho legislatívneho základu. Uvedenému zámeru zodpovedali nielen organizátormi formulované pracovné tézy konferencie, ale aj cielený „výber“ jej účastníkov zahŕňajúci popri tradičných účastníkoch pôsobiacich vo sfére ústavného práva, či politológie aj vedeckých pracovníkov Katedry histórie Filozofickej fakulty UPJŠ v Košiciach s očakávaním, že práve historický ladený uhoľ pohľadu na skúmanú problematiku môže oživiť a pozitívne obohatiť priebeh vedeckej konferencie, ako aj jej finálny produkt.

Výstupom z konferencie je zborník vedeckých prác Orosz, L. – Majerčák, T. (eds.): Volebné zákonodarstvo v Slovenskej republike (doterajší vývoj, aktuálny stav, príčiny a dôsledky), ISBN 978-80-8152-179-9. Zborník je výsledkom riešenia grantového projektu VEGA č. 1/0965/13 „Volebné zákonodarstvo v Slovenskej republike – doterajší vývoj, aktuálny stav a perspektívy“.

**VIII.**

**Princípy a zásady v trestnom práve**

**Medzinárodná vedecká konferencia**

Organizátor: Katedra trestného práva (doc. Romža – predseda organizačného výboru a odborný garant konferencie, JUDr. Ferenčíková, JUDr. Čopko, JUDr. Voľanská a JUDr. Michaľov – členovia organizačného výboru konferencie)

Počet účastníkov: 43, z toho 7 zo zahraničia (ČR)

Termín a miesto konania: 16.09. – 17.09. 2014, Právnická fakulta UPJŠ, Košice

Medzinárodná konferencia bola usporiadaná Katedrou trestného práva Právnickej fakulty UPŠ v Košiciach s intenciu „pocty docentovi Rašlovi“. Predmetom rokovania na konferencii boli základné zásady trestného práva hmotného, trestného práva procesného ako aj príbuzných vedných disciplín. Základné princípy a zásady sú esenciálnou súčasťou každého právneho odvetvia, pričom v trestnom práve, kde jednou z jeho funkcií je trestná represia, je ich úloha a dodržiavanie o to dôležitejšie.

Základné zásady a princípy však nemusia byť vždy v základných kódexoch právneho odvetvia obsiahnuté. Toto tvrdenie reflektuje aj súčasná právna úprava v Trestnom zákone, ktorá neobsahuje vymedzenie základných zásad a princípov. Napriek tomu tieto základné právne princípy, na ktorých je trestné právo hmotné vybudované sa v platnom právnom poriadku explicitne nachádzať nemusia a stačí, ak ich v procese ich individualizácie vieme z platného právneho poriadku extenzívnym, účelovým a teleologickým výkladom vyabstrahovať. V ďalšom základnom kódexe trestného práva, a  to v Trestnom poriadku sú tieto zásady a princípy zakotvené explicitne. Účastníci medzinárodnej konferencie sa v rámci prezentácie príspevkov, ale aj v diskusii venovali nielen otázkam vhodnosti zakotvenia základných zásad a princípov trestného práva v základných trestných kódexoch, ale aj historickému vývoju základných princípov, ich aplikácii v trestnom konaní, či vzájomnej konkurencii niektorých zásad a princípov. Viaceré príspevky boli zamerané aj na súčasné poňatie základných princípov, keďže s vývojom spoločnosti je neodmysliteľne spojený aj vývoj právnej úpravy.

Cieľom medzinárodnej konferencie bolo aj vytvorenie možnosti pre širšiu diskusiu týkajúcu sa frekventovaných otázok trestnoprávnej vedy a praxe.

**IX.**

**Spoločné zasadnutie Katedier trestného práva slovenských a českých právnických fakúlt**

Organizátor:Katedra trestného práva (doc. Romža – predseda organizačného výboru, JUDr. Ferenčíková, JUDr. Čopko, JUDr. Voľanská a JUDr. Michaľov – členovia organizačného výboru)

Termín a miesto konania: 16.09. 2014, Právnická fakulta UPJŠ, Košice

Katedra trestného práva Právnickej fakulty UPŠ v Košiciach v roku 2014 organizovala každoročné zasadnutie katedier trestného práva slovenských a českých právnických fakúlt. Cieľom každoročného zasadnutia katedier je vytvoriť diskusiu o pedagogickom procese (vyučované predmety skúšobný proces), vede, projektoch a grantoch. Diskusia členov katedier prispela k riešeniu aktuálnych problémov v administratívnom fungovaní katedier, pedagogickom procese, ale i v otázkach vedeckého bádania.

**X.**

**Ochrana ľudských práv a základných slobôd ústavnými súdmi a medzinárodnými súdnymi orgánmi – III. ústavné dni**

Medzinárodná vedecká konferencia

Organizátor: Ústavný súd SR, Košice

 Právnická fakulta UPJŠ, Košice

(doc. Orosz – člen organizačného výboru a odborný garant, JUDr. Majerčák – člen organizačného výboru)

Počet účastníkov: 97 z toho 10 zo zahraničia

Termín a miesto konania: 23.09. 2014, Ústavný súd SR, Košice

Kľúčovým zámerom organizátorov tohtoročnej vedeckej konferencie bola ochrana základných práv a slobôd v judikatúre medzinárodných súdnych orgánov, a to predovšetkým Súdneho dvora Európskej únie a Európskeho súdu pre ľudské práva, a v judikatúre ústavných súdov, predovšetkým v judikatúre ústavných súdov krajín V4.

Základné tematické okruhy:

* rôznorodosť právnych foriem ochrany ľudských práv a základných slobôd ústavnými súdmi (typy konaní pred ústavným súdom a ochrana ľudských práv a základných slobôd)
* ústavná a zákonná úprava inštitútu ústavnej sťažnosti v štátoch V4
* princíp subsidiarity a jeho uplatňovanie pri rozhodovaní o ústavných sťažnostiach
* formovanie rozhodovacích doktrín a stabilizácia judikatúry pri rozhodovaní o ústavných sťažnostiach
* zjednocovanie právnych názorov senátov ústavných súdov v súvislosti s rozhodovaním o ústavných sťažnostiach
* ústavný súd ako porušovateľ ľudských práv a základných slobôd vyplývajúcich z Dohovoru o ochrane ľudských práv a základných slobôd a práv vyplývajúcich z Charty základných práv Európskej únie
* aktuálne problémy zastupovania štátov pred medzinárodnými súdnymi orgánmi

**XI.**

**Právo – obchod – ekonomika III.**

**Medzinárodné vedecké sympózium**

Organizátor: Katedra obchodného a hospodárskeho práva (prof. Suchoža – predseda medzinárodného vedeckého výboru výboru, JUDr. Hučková – predsedníčka organizačného výboru, prof. Husár, doc. Dobrovičová, doc. Bujňáková – členovia medzinárodného vedeckého výboru , JUDr. Treščáková, JUDr. Červená, JUDr. Čorba – členovia organizačného výboru)

 Ústav štátu a práva SAV Bratislava

Počet účastníkov: 120, z toho 30 zo zahraničia

Termín a miesto konania: 27.10. – 29.10. 2014, Štrbské Pleso, Vysoké Tatry

Predmetom rokovania na sympóziu boli aktuálne problémy z oblasti práva, obchodu a ekonomiky s akcentom na nasledujúce tematické okruhy :

* Efektívnosť právnych inštitútov súkromného a verejného práva v spojitosti s prebiehajúcou globálnou hospodárskou a finančnou krízou
* Moderné rekodifikačné trendy v Slovenskej republike s prihliadnutím na európske dimenzie
* Rozhodcovské konanie v Slovenskej republike – stav de lege lata – komparatívne, aplikačné a legislatívne dôsledky

Cieľom organizátora v zmysle realizácie sympózia bola prezentácia originálnych názorov, úvah, poznatkov, ako aj  vlastných výsledkov vedecko - výskumnej činnosti v súvislosti s riešením grantového projektu APVV 0263-10 *Efektívnosť právnych inštitútov a ekonomicko-finančných nástrojov v období krízových javov a situácií v podnikaní* a projektu APVV-0809-12 *Modernizácia práva obchodných spoločností ako súčasť rekodifikácie súkromného práva*. Cieľom medzinárodného sympózia bolo aj vytvorenie možnosti pre širšiu diskusiu týkajúcu sa frekventovaných otázok právnej vedy a praxe a vytvorenie priestoru pre neformálne stretnutia a diskusie.

**XII.**

**Kúpna zmluva – história a súčasnosť II.**

**Medzinárodná vedecká konferencia**

Organizátor: Katedra dejín štátu a práva (doc. Štenpien – predseda organizačného výboru, doc. Vrana, doc. Antalová, JUDr. Fico – členovia organizačného výboru)

 Katedra občianskeho práva (doc. Kirstová)

Počet účastníkov: 27 z toho 16 zo zahraničia

Termín a miesto konania: 26.09. – 27.09. 2014, Právnická fakulta UPJŠ, Košice

Predmetom rokovania boli aktuálne problémy z oblasti dejín práva, právnej romanistiky a civilného práva. Konferencia prebiehala v troch sekciách s akcentom na nasledujúce okruhy:

1. inštitút kúpnej zmluvy a jeho právna úprava v rímskom práve;

2. kúpna zmluva v historickom vývoji v Európe s osobitným ohľadom na právny vývoj na území Slovenska;

3. súčasná právna úprava inštitútu kúpnej zmluvy na Slovensku, jej aktuálne problémy a budúce rekodifikačné tendencie s ohľadom na obdobnú právnu úpravu, resp. skúsenosti s rekodifikáciou súkromného práva  v susedných krajinách.

Cieľom konferencie bola prezentácia originálnych názorov, úvah, poznatkov ako aj vlastných výsledkov vedecko-výskumnej činnosti v súvislosti s riešením grantového projektu VEGA: „Historickoprávny vývoj inštitútu kúpnej zmluvy a tendencie jej súčasnej rekodifikácie v SR"- č. p.: 1/0131/13.

Stretnutie vynikajúcich odborníkov z domova i zo zahraničia umožnilo širšiu diskusiu týkajúcu sa frekventovaných otázok právnej vedy a praxe a vytvorenie priestoru pre neformálne stretnutie a diskusie.

Osobitne treba akcentovať, že išlo už o druhú medzinárodnú konferenciu týkajúcu sa kúpnej zmluvy, ako aj to, že sa na nej stretli osobnosti právnej romanistiky, právnej historiografie i civilnoprávnej vedy z domova i zo zahraničia. Podobných stretnutí doteraz nebolo veľa. Predpokladá sa v tejto oblasti ďalšia rozsiahla spolupráca uvedených odborníkov a to už v blízkej budúcnosti.

Výstupom z konferencie je zborník vedeckých prác Štenpien, E. (eds.): Kúpna zmluva – História a súčasnosť II., ISBN 978-80-8152- 174-4.

**XIII.**

**Orgány obchodných spoločností**

**II. študentské sympózium z obchodného práva**

Organizátor: Katedra obchodného a hospodárskeho práva

Počet účastníkov: 16 z toho 1 zo zahraničia (ČR)

Termín a miesto konania: 04.12. – 05.12. 2014, Učebno-výcvikové zariadenie UPJŠ, Danišovce

Študentské sympózium venované problematike obchodných spoločností nadväzovalo na prvý ročník študentského sympózia na tému „Právne úkony v práve obchodných spoločností“ a stalo sa prostriedkom naplnenia zámeru Katedry obchodného a hospodárskeho práva, organizovať študentské sympózia, s úmyslom vytvoriť priestor pre odbornú diskusiu medzi študentmi pod vedením odborných lektorov. Úlohou študentov bolo spracovať vybranú problematiku z oblasti práva obchodných spoločností, a tým rozvinúť svoje znalosti a následne ich prezentovať pred odborným publikom, a tým rozvinúť schopnosti prezentácie svojich názorov.

## 3.4 Doktorandské štúdium a jeho výsledky

Významnou súčasťou vedeckovýskumnej činnosti fakulty je aj pôsobenie učiteľov v pozíciách školiteľov študentov doktorandského štúdia.

Počet školiteľov doktorandského štúdiav študijných odboroch teória a dejiny štátu a práva, obchodné a finančné právo a občianske právo v r. 2014 spolu:

* **20,** z toho:
* vlastní zamestnanci: 18
* školitelia z externého prostredia: 2.

V júni 2014 bolo do prvého ročníka štúdia prijatých celkom 13 študentov, z toho 6 do dennej formy a 7 do externej formy. Počet novoprijatých študentov bol nižší oproti roku 2013, keďže fakulta po uskutočnení prijímacieho konania na doktorandské študijné programy už neprijímala študentov na predmet trestné právo. Ku koncu kalendárneho roka 2014 fakulta evidovala spolu 67 študentov doktorandského štúdia, z toho 25 denných a 42 externých doktorandov.

Doktorandi v rámci svojho štúdia pod vedením školiteľov vyvíjajú aktivity v oblasti vedy a výskumu. Zapájajú sa riešenia výskumných projektov. V hodnotenom období boli zapojení do riešenia projektov financovaných grantovými agentúrami VEGA, APVV a do inštitucionálnych projektov v rámci vnútorného univerzitného grantového systému (VVGS). Z celkového počtu 27 denných doktorandov bolo do riešenia výskumných projektov v r. 2014 zapojených 15 študentov – viď obr.2, str. 5 správy.

Významný úspech dosiahol doktorand J. Sábo so spoluriešiteľmi pri riešení projektu v rámci VVGS, keď záverečným výstupom z riešenia projektu VVGS je vedecká monografia. Tento počin sa stretol s pozitívnym hodnotením z úrovne vedenia UPJŠ v Košiciach.

Do riešenia výskumných projektov ostalo v r. 2014 nezapojených 12 doktorandov v dennej forme štúdia (prepočítaný počet) – viď bod 1.1, str. 3 správy. Väčšinou išlo o študentov prvého ročníka, ktorí v súčasnosti majú nové možnosti grantového výskumného pôsobenia v súvislosti s otváraním aktuálnych výziev.

Významný úspech dosiahol aj doktorand F. Lipták, ktorý získal 1. miesto v súťaži Študentská osobnosť roka 2013/2014 v kategórii „Právo, filozofia, politológia, sociológia“. Súťaž organizovala Junior Chamber International – Slovakia pod záštitou prezidenta SR Andreja Kisku s podporou Slovenskej rektorskej konferencie a pod odbornou garanciou Slovenskej akadémie vied. Predstavitelia jednotlivých fakúlt a odborných pracovísk nominovali v roku 2014 do jedenástich kategórií celkovo 66 študentov.

Na Právnickej fakulte v r. 2014 akademický titul „PhD.“ získalo a dizertačné práce obhájilo celkovo **29** doktorandov, z toho **14** v rámci dennej formy štúdia a **15** v rámci externej formy štúdia – viď str. 6-10 správy a obr. 3, str. 10 správy. Počet absolventov doktorandského štúdia mal v porovnaní s predošlými rokmi stúpajúci charakter. Je to jednak výsledok systematickej práce školiteľov s doktorandmi a ich tlak na včasné získavanie predpísaného počtu kreditov a dôsledok zvýšenej disciplíny ku dodržaniu štandardnej dĺžky štúdia. Ďalším dôvodom zvýšenia počtu obhajob dizertačných prác bola i skutočnosť, že po ukončení pracovného pomeru garanta doktorandského študijného programu v študijnom predmete trestné právo fakulta zvýšenou aktivitou zabezpečovala ukončovanie štúdia obhajobou prác študentov v termíne danom zákonom o vysokých školách.

Stáva sa pomaly tradíciou každoročné usporiadanie doktorandskej vedeckej konferencie pod záštitou niektorej z katedier fakulty. V máji 2014 pod garanciou prof. Vojčíka zorganizovala katedra občianskeho práva doktorandskú konferenciu s názvom: „Ochrana osôb v Európskom právnom prostredí“ s účasťou doktorandov našej fakulty, ďalších slovenských, ale aj českých akademických pracovísk.

Publikačná činnosť doktorandov si udržala dobrú kvantitatívnu i kvalitatívnu úroveň. Jej výsledky však ukazujú, že nevyhnutnou potrebou budúcnosti (i v súlade s kritériami Akreditačnej komisie MŠ SR) je v úzkej súčinnosti so školiteľmi dôrazné nasmerovanie publikačných aktivít doktorandov na kategórie recenzovaných domácich i zahraničných časopisov, prípadne vedeckých štúdií a kapitol v monografiách na úkor vedeckých recenzovaných zborníkov.

## 3.5 Realizačné výstupy z riešenia projektov, vývoj a transfer technológií a

##  podnikateľská činnosť

* **poradenská, recenzná a iná expertná činnosť**

**prof. Mazák**

* poradenská činnosť pre prezidenta Slovenskej republiky

**prof. Bröstl, JUDr. Štrkolec, JUDr. Benko, JUDr. Dolobáč, JUDr. Tóthová, JUDr. Sudzina**

* poradenská činnosť pre Ústavný súd Slovenskej republiky
* **iné práce pre štátne a súkromné domáce a zahraničné organizácie**

**doc. Jánošíková**

* stanovisko k uplatňovaniu všeobecných zásad integrovanej ochrany rastlín predpokladaných smernicou Európskeho parlamentu a Rady 2009/128/ES, ktorou sa stanovuje rámec pre činnosť Spoločenstva na dosiahnutie trvalo udržateľného používania pesticídov – odberateľ BIOPREPARÁTY, spol. s r. o., Únětice 150, 252 62 Horoměřice, Česká republika – fakturovaná suma 500,- € bez DPH
* **iná zmluvná alebo nezmluvná spolupráca s praxou**

**JUDr. Lamačková**

* v rámci projektu zo štrukturálnych fondov „Inovácie pre vedomostnú spoločnosť (IRES)“, OV Vzdelávanie, je realizovaná spolupráca s praxou: Krajský súd v Košiciach, Krajská prokuratúra v Košiciach, Centrum právnej pomoci – Kancelária Košice, Okresný úrad Košice, katastrálny odbor, advokátska kancelária Azariová & Ružbašán, Law firm s.r.o., U. S. Steel Košice, s.r.o., advokátska kancelária IURISTICO s. r.o., Najvyšší kontrolný úrad SR, Ústavný súd SR, JUDr. Magdaléna Drgoňová – notár, mediátor, advokátska kancelária H&H PARTNERS s r.o., o.z. Komora pre medicínske právo – MEDIUS, ÚVV a ÚVTOS Košice, ÚVTOS Košice – Šaca, Gymnázium Šrobárova 1 v Košiciach, Gymnázium Park mládeže 5 v Košiciach, Gymnázium Komenského 32 v Trebišove.

Predmetom spolupráce je zabezpečenie prepojenia teoretických znalostí študentov práva s nadobudnutie praktických skúseností a kľúčových právnických zručností v budúcej profesii právnika.

# 4. Významné vedeckovýskumné výsledky fakulty v roku 2014

## 4.1 Najvýznamnejšie a najcitovanejšie vedecké práce zamestnancov fakulty

**Oblasť výskumu 7: Právo a medzinárodné vzťahy**

**Tri najvýznamnejšie práce publikované v roku 2014:**

AAA – Vedecké monografie vydané v zahraničných vydavateľstvách

**Treščáková, D.**

Zodpovednosť za porušenie záväzkov v obchodnom práve

**Praha: Leges** (2014), 208 s.

ACB – Vysokoškolské učebnice vydané v domácich vydavateľstvách

**Tekeli, J.**

Konflikt záujmov vo verejnej správe

**Košice: UPJŠ** (2014), 180 s.

ADF – Vedecké práce v ostatných domácich časopisoch

**Csach, K.**

Kauzálny nexus v judikatúre SR vo vzťahu k profesijnej zodpovednosti (Kausaler Nexus in der Judikatur der Slowakischen Republik in Bezug auf die Berufshaftpflicht)

**Právny obzor,** 97 (5) (2014), 431 – 443 s.

**Tri najcitovanejšie práce publikované v rokoch 2010 – 2014:**

1. **27 citácií na prácu**

(ACB) **Babčák, V.:**

Daňové právo Slovenskej republiky

Epos (2010), 638 s.

2. **22 citácií** na prácu

(ACB) **Orosz, L.** – Svák, J. – Balog, B.:

Základy teórie konštitucionalizmu

Eurokódex (2011), 544 s.

3. **17 citácií** na prácu:

(ADF) **Dolobáč, M.:**

Právne postavenie športovca

Justičná revue, Roč. 62, č. 6-7 (2010), s. 796-801.

## 4.2 Najvýznamnejšie výsledky

**Orosz, L.**

Zborník z medzinárodnej interdisciplinárnej vedeckej konferencie: “Volebné zákonodarstvo v Slovenskej republike (doterajší vývoj, aktuálny stav, príčiny a dôsledky) Orosz, L. - Majerčák, T. (eds). a zborník z medzinárodnej vedeckej konferencie: “Ochrana ľudských práv a základných slobôd ústavnými súdmi a medzinárodnými súdnymi orgánmi - III. ústavné dni) Orosz, L. - Majerčák, T. (eds).Zborníky vznikliv rámci riešenia projektu Vedeckej grantovej agentúry Ministerstva školstva Slovenskej republiky a Slovenskej akadémie vied: "Volebné zákonodarstvo v Slovenskej republike – doterajší vývoj, aktuálny stav, perspektívy“ VEGA č. 1/0965/13.

**VEGA č. 1/0965/13**

**Orosz,L.**

Proceedings of the international interdisciplinary scientific conference: “Electoral legislation in the Slovak Republic (previous development, current state, causes and consequences)” Orosz, L. - Majerčák, T. (eds) and proceedings of the international scientific conference: „Protection of human rights and fundamental freedoms by constitutional courts and international courts – III. constitutional days” Orosz, L. - Majerčák, T. (eds). Proceedings have been created in the context of the project the Scientific Grant Agency of the Ministry of Education of the Slovak Republic and the Slovak Academy of Sciences: „Electoral legislation in the Slovak Republic - previous development, current state, perspectives.“ VEGA č. 1/0965/13.

**VEGA č. 1/0965/13**

**Bujňáková, M.**

Členovia riešiteľského kolektívu sa v roku 2014 zúčastnili viacerých medzinárodných vedeckých podujatí (Interantional Tax Law and New Challenges by Constitutional and Legal Pluralism“ v Münsteri; „Recent and Pending Cases at the ECJ on Direct taxation-2014“ vo Viedni; "System of financial law" v Mikulove), na ktorých prezentovali dosiahnuté vlastné výsledky skúmania; najvýznamnejší výsledok riešenia projektu predstavuje kolektívny publikačný výstup v podobe vedeckej monografie Bujňáková, M. a kol.: *Dane a ich právna úprava v Slovenskej republike v kontexte daňovej politiky EÚ*, v ktorej autorský kolektív ponúka komplexný pohľad na problematiku riešenú v rámci grantovej úlohy; v publikácii sa autori venujú vnútroštátnej a európskej daňovej normotvorbe a ich interakcii, taktiež analyzujú a kriticky hodnotia právnu úpravu daní de lege lata, ale aj prezentujú návrhy a hodnotenia de lege ferenda.

**VEGA č. 1/1170/12**

**Bujňáková, M.**

Members of research team participated in several international scientific conferences and proceedings (International Tax Law and New Challenges by Constitutional and Legal Pluralism“in Münster; „Recent and Pending Cases at the ECJ on Direct taxation-2014“in Wien; "System of financial law" in Mikulov) in 2014, where they presented achieved results of their research; as the most important result of the project research could be presented a collective publication which takes a form of scientific monograph: Bujňáková, M. et al.: Taxes and their legislation in Slovak republic in the context of tax politics of EU”, in which composite authors present comprehensive scope of view on problematics studied within the framework of a grant project; in this publication authors pay attention to national and European tax law-making and their interaction, they also analyze and critically assess legislation of taxes de lege lata and they also present proposals and opinions de lege ferenda.

**VEGA č. 1/1170/12**

**Barinková, M.**

Zásadným je zistenie, že originálna lokálna normotvorba pracovného práva nie je za súčasného stavu možná a sme toho názoru, že ani žiaduca. Pracovnoprávne vzťahy vyžadujú ingerenciu štátu z centrálnej úrovne a ich kvalitatívny charakter neumožňuje uplatňovanie plnej zodpovednosti samosprávy, pokiaľ by sa dovolila ich samosprávna regulácia. Myšlienku zverenia autonómnej tvorby pracovného práva samospráve v rámci niektorých právnych inštitútov principiálne zamietame. Zmeniť ústavnú koncepciu územnej samosprávy rozšírením „vecí územnej samosprávy“ (čl. 65 ústavy), o ktorých táto rozhoduje samostatne o pracovnoprávne vzťahy by narúšalo právnu istotu hospodárskych a sociálnych práv zamestnávateľov i zamestnancov a porušovalo by pozitívny záväzok štátu. Ten od štátu vyžaduje včasné prijatie úpravy základných práv a slobôd v súlade s obsahom medzinárodných zmlúv o ľudských právach a slobodách, ku ktorým sa SR zaviazala (z rozhodnutí Ústavného súdu Slovenskej republiky: II. ÚS 47/97, II. ÚS 8/96, PL. ÚS 5/97). Výsledky riešeného projektu sú uverejnené v: Barinková M. (ed.): Tvorba a realizácia pracovného práva so zreteľom na regionálne aspekty trhu práce. Univerzita P. J. Šafárika v Košiciach, Právnická fakulta. Zborník vedeckých prác. Košice, 2013, ISBN 9788081520679 a Barinková, M. a kol.: Regionalizmus v pracovnom práve. Univerzita P. J. Šafárika v Košiciach, Právnická fakulta, 2014, 206 strán, ISBN 978-80-8152-186-7

**VEGA č. 1/0851/12**

**Barinková, M.**

There is a key finding from our study that the local law – making process of labor legislation is de lege lata not permitted and even more we found it not necessary. The labor relations require adoption and application of the legislation at the central level. Even though there would be allowed the autonomous regulation, the qualitative character of the labor relations does not permit the application of full responsibility of the regional government authorities. The idea of entrusting the law law- making process od selected institutes of labor law to the local government is from our point of view strictly ineligible. The hypothetical change of the constitutional concept by the extension of “the competencies of the self- government“ (art. 65 of the Constitution), authorizing the local authorities to adopt regional labor law legislation, would affect the berach of the legal security principle in relation to economic and social rights of the employers and employees. Besides that it would mean as well the violation of the positive obligation of the state. The obligation is based on the requirement of early acceptance of legislation of fundamental rights and freedoms in accordance with international contracts of human rights and freedoms which Slovak Republic gave a commitment (from the decisions of Constitutional Court of Slovak Republic II. ÚS 47/97, II. ÚS 8/96, PL. ÚS 5/97).

**VEGA č. 1/0851/12**

**Štenpien, E.**

Projekt poukazuje na historické špecifiká vývoja inštitútu kúpnej zmluvy. Akcentuje tri hlavné vývojové etapy:právnu úpravu emptio-venditio podľa rímskeho súkromného práva; stredoveké právo s dôrazom na právnu úpravu uhorského feudálneho práva;o bdobie 20. storočia. V rámci tohto obdobia sa projekt sústreďuje na súčasné rekodifikačné snahy kúpnej zmluvy v slovenskom právnom poriadku, na základe ktorých bude prijatá úplne nová právna úprava. Priebežné výsledky riešenia boli diskutované na medzinárodnej konferencií, ktorá sa konala v Košiciach dňa 26. - 27. 9. 2014. Výstupom je zborník: Štenpien, E. (ed.): Kúpna zmluva – história a súčasnosť II., Košice: Univerzita Pavla Jozefa Šafárika v Košiciach, 2014. - ISBN 9788081521744 - recenzenti Štefan Šutaj, Miroslav Štrkolec

**VEGA č. 1/0131/1**

**Štenpien, E.**

The project deals with historical specifications of development of the institute of purchase contract. It emphasizes three main stages of development:the regulation of emptio- venditio in Roman private law; medieval law; the period of 20th centuryIn this period, the project focuses on the current codification efforts of the purchase contract in the Slovak legal system under which will be fully adopted the new legislation. The Solutions of project was discussed in international conferrence in Košice in 26. - 27. september 2014. The issue is a text-book: Štenpien, E. (ed.): Kúpna zmluva – história a súčasnosť II., Košice: Univerzita Pavla Jozefa Šafárika vKošiciach, 2014. - ISBN 9788081521744 - critics: Štefan Šutaj, Miroslav Štrkolec

**VEGA č. 1/0131/13**

**Klučka, J.**

Vedecký projekt zameraný na analýzu a hodnotenie vplyvu regionalizmu na všeobecné medzinárodné právo. Rok 2014 bol treťou etapou riešenia projektu, ktorá bola zameraná na preskúmanie vertikálnej interakcie medzi regionálnymi systémami medzinárodného práva na jednej strane a všeobecným medzinárodným právom a vnútroštátnym právom na strane druhej. Riešiteľský kolektív v máji 2014 zorganizoval konferenciu na tému "Desať rokov v EÚ: Vzťahy, otázky, problémy". Skúmanie regionalizmu bolo v rámci konferencie nasmerované k Európskej únii ako k modelovému príkladu vytvárania regionálnej štruktúry. Príspevky z konferencie boli publikované v zborníku - KLUČKA, J. (ed.): Desať rokov v EÚ: Vzťahy, otázky, problémy. Zborník príspevkov z medzinárodnej vedeckej konferencie konanej 29. – 30. mája 2014 na pôde Právnickej fakulty UPJŠ v Košiciach. Košice: UPJŠ v Košiciach, 2014, 256 s.

**APVV-0823-11**

**Klučka, J.**

Scientific project focused on the analysis and evaluation of the influence of regionalism on the universal public international law. The third stage of the project was realized during the year 2014, which was focused on the examination of vertical interaction between the regional systems of international law on the one hand, and universal public international law and domestic law on the other hand. Staff directly involved in the project organized the conference on topic “Ten years in the EU: Relations, questions, problems” in May 2014. Contributions presented during the conference were published in the collection of papers - KLUČKA, J. (ed.): Ten years in the EU: Relations, questions, problems. Košice: Collection of papers from the international scientific conference held on the 29. – 30. Of May 2014 at Law Faculty of Pavol Jozef Šafárik Univerzity in Košice. Košice, 2014, 256 p.

**APVV-0823-11**

**Mazák, J.**

Rok 2014 bol druhým rokom riešenia uvedenej grantovej úlohy. Publikované štúdie a články členov riešiteľského kolektívu viedli k ujasneniu postavenia Charty základných práv EÚ v právnom a ústavnom poriadku Slovenskej republiky s osobitným zreteľom na jej používanie v odôvodneniach Ústavného súdu, Najvyššieho súdu ako aj ostatných súdov Slovenskej republiky. Najvýznamnejším výsledkom práce riešiteľského kolektívu je dohodnutie štruktúry záverečnej publikácie s názvom, ktorý je zásadne totožný s názvom projektu a príprava prvých dvoch kapitol tejto práce

**APVV-0814-12**

**Mazák, J.**

The year 2014 was the second year of our research activities connecting with the research grant of APPV. The researchers have published several treatises and articles in which they have clarified the legal status of the Charter of Fundamental Rights of the European Union in the Slovak legal and constitutional order with specific attention to its application in the reasoning of the Constitutional court, the Supreme court and other courts of the Slovak republic. The team of researchers have agreed the structure of the final work of the research grant which will bear the same title as the project; at the same time the researchers have started preparing the two first chapters of the book. This result is considered as the most important outcome of the team´s work during the year 2014

**APVV-0814-12**

**Bröstl, A.**

Ústavné právo Slovenskej republiky 2013: Ústava Slovenskej republiky 1992 a jej základné princípy sú predmetom hlavnej analýzy. Slovenská republika sa skúma ako právny štát. Hlavná časť učebnice sa zaoberá základnými právami a slobodami, ich právnymi zárukami ako sú ustanovené rozhodovacou činnosťou Ústavného súdu Slovenskej republiky a Európskeho súdu pre ľudské práva. Ďalšia časť sa týka modelu deľby moci a systému vzájomných bŕzd a protiváh ako sú zakotvené v Ústave (zákonodarná moc stelesnená Národnou radou, výkonná moc vykonávaná prezidentom a vládou a súdna moc reprezentovaná Ústavným súdom a ďalšími všeobecnými súdmi. Osobitná pozornosť sa venuje zmenám Ústavy a ústavným zákonom ako nositeľom týchto zmien, t. j. procesu tvorby práva v Národnej rade, z iného pohľadu princípu ochrany ústavnosti.

**VEGA 1/0692/12**

**Bröstl, A.**

Constitutional Law of the Slovak Republic2013: Constitution 1992, its basic principles are the object of the main analysis. The Slovak Republic is examined as a Rechtsstaat. The main part of the textbook deals with fundamental rights and freedoms, their judicial guarantees as set by the jurisprudence of the Constitutional Court of the Slovak Republic and by the European Court of Human Rights. The next part concerns the model of separation of powers and the system of checks and balances as fixed by the Constitution (the legislative power vested in the National Council, the executive power exercised by the President and by the Government, and the judicial power represented by the Constitutional Court and by other ordinary courts). Special theoretical attention is offered to the amendments of the Constitution, and to the Constitutional Acts as holders of these changes,to the law-making procedure in the National Council, from an other point of view to the principle of the protection of the constitutionality.

**VEGA 1/0692/12**

# 5. Iné

**prof. Vojčík**

* účasť na konferencii „Ochrana průmyslového vlastnictví v Evropě konanej pri príležitosti osláv 95. výročia založenia Úradu priemyselného vlastníctva ČR, 08.09. – 10.09. 2014

**JUDr. Richterová**

* účasť na konferencii „Obsah, spôsoby a rozsah náhrady škody“, Právnická fakulta, univerzita Miškolc v spolupráci s nadáciou prof. Novotného, 13.06. 2014, Miškolc

**JUDr. Seman**

* študijný pobyt na zahraničnej vysokej škole - mobilita Erasmus+ na Právnickej fakulte Univerzity Palackého v Olomouci, 30. 11. 2014 až 6. 12. 2014

V rámci mobility vykonal prednášky:
1. Aktuálna organizácia a problémy verejnej správy v Slovenskej republike (2h),
2. Slovenské správne súdnictvo po vstupe do Európskej únie (2h),
3. Právno-aplikačné problémy slovenského správneho konania (2h),
4. Vývoj priestupkového práva v Slovenskej republike a jeho dopad na dodržiavanie zákonov a ostatných právnych predpisov (2h)

Záver

Vedeckovýskumná činnosť na fakulte v roku 2014 sa realizovala v súlade s profiláciou fakulty a jej úlohami podľa Dlhodobého zámeru fakulty na roky 2011 – 2017. Vedenie fakulty považuje oblasť vedy a výskumu za prioritu v rámci všetkých aktivít školy, pretože sa rozhodujúcou váhou podieľa na plnení požadovaných kritérií v rámci opakujúcej sa komplexnej akreditácie vysokých škôl. Riešenie výskumných projektov má významný prínos finančných prostriedkov pre jednotlivé riešiteľské kolektívy. Snahou je, aby sa do výskumu zapojilo čo najviac učiteľov a výskumných zamestnancov, ale aj interných doktorandov. Efektivita doktorandského štúdia meraná počtom študentov, ktorí ukončili štúdium k celkovému počtu doktorandov sa v hodnotenom období roku 2014 zvýšila. Školitelia doktorandov odvádzajú veľmi dobrú prácu pri vedení svojich doktorandov a pri ich usmerňovaní vo vedeckej aktivite.

Aktívna vedecká práca je základnou podmienkou zvyšovania kvalifikačného rastu. O pozitívach v tomto smere svedčí v roku 2014 aj úspech dvoch našich učiteľov v podobe ukončeného habilitačného konania a konania o vymenovanie za profesora. Výsledky vo vede sú použiteľné tiež v pedagogickej práci a v pôsobení učiteľov vo významných odborných, právnych, súdnych a vedeckých inštitúciách doma i v zahraničí. Viacero našich kolegov sa podieľa na príprave koncepčných legislatívnych a súdnych právnych dokumentov pre oblasť verejnej správy a právnej praxe a na jej rozhodovaní.

Osvedčuje sa interné každoročné vyhodnocovanie plnenia pracovných povinností učiteľov a vedeckých zamestnancov v oblasti vedy a výskumu na základe kritérií schválených Vedeckou radou fakulty. Merateľnosť ich výsledkov jednak stimuluje zamestnancov ku skvalitňovaniu vedeckej a publikačnej práce, a zároveň odhaľuje rezervy, poukazuje na jednotlivcov, ktorých výsledky vo vede nekorešpondujú so zákonnými základnými požiadavkami na výkon práce učiteľov na jednotlivých funkčných miestach.

Ďalšie smerovanie fakulty vo vede bude okrem riešenia vedeckých projektov nevyhnutne vyžadovať zvyšovanie podielu vedeckých monografií a recenzovaných článkov v domácich a zahraničných vydavateľstvách a časopisoch, ktoré majú v súčasnosti rozhodujúci podiel na výpočte finančných dotácií pre univerzitu za výsledky publikačnej činnosti. Ambíciou je publikovanie v periodikách registrovaných v databáze SCOPUS.

Pozitívne trendy vo výskumnej činnosti sa do budúcna podarí udržať iba zapojením väčšieho počtu akademických zamestnancov do aktivít súvisiacich s uchádzaním sa o financovanie grantových projektov s dôrazným akcentom na získanie medzinárodného grantu. Fakulte sa v roku 2014 opakovane podarilo udržať si druhé miesto v hodnotení kvality vysokých škôl, konkrétne právnických fakúlt na Slovensku, hodnotených agentúrou ARRA. Dosiahnuté výsledky zaväzujú do budúcna.

 Negatívnym javom každodennej vedeckej práce akademických zamestnancov je prudký nárast administratívnych úloh, ktoré nesúvisia s ich výskumnou a pedagogickou činnosťou. Učitelia často vykonávajú administratívne práce, na ktoré fakulta z dôvodu finančných obmedzení nemôže do zamestnania prijať nových odborných administratívnych zamestnancov.

Naznačené ohrozenia sú už dlhotrvajúce a permanentné. Ich príčinou je jednak najnižší koeficient študijného odboru právo spomedzi všetkých študijných odborov, ale zároveň aj  nedôstojné finančné ohodnotenie vysokoškolských učiteľov i odborného administratívneho aparátu v Slovenskej republike. V ostatných rokoch sa začína mierne zvyšovať fluktuácia akademických zamestnancov, uprednostňujúcich pre svoje odborné i existenčné pôsobenie finančne lepšie ohodnotenú prácu, zohľadňujúcu vysokú kvalifikovanosť a odbornosť učiteľov.

**Abecedný zoznam učiteľov a výskumných zamestnancov UPJŠ Právnickej fakulty v Košiciach:**

1. Antalová Blažena, doc. JUDr., CSc.
2. Babčák Vladimír, Prof. h. c. prof. JUDr., CSc.
3. Bačárová Renáta, JUDr., PhD., LL.M.
4. Barinková Milena, doc. JUDr., CSc.
5. Benko Radoslav, JUDr., LL.M., PhD.
6. Breichová Lapčáková Marta, JUDr., PhD.
7. Bröstl Alexander, prof. JUDr., CSc.
8. Bujňáková Mária, Prof. h. c. doc. JUDr., CSc.
9. Csach Kristián, doc. JUDr., PhD., LL.M
10. Červená Karolína, JUDr., PhD.
11. Čipkár Ján, doc. PhDr., PhD.
12. Čopko Peter, JUDr.
13. Čorba Jozef, JUDr., PhD.
14. Demeková Ľubica, JUDr., PhD.
15. Dobrovičová Gabriela, doc. JUDr., CSc.
16. Dolobáč Marcel, JUDr. PhD.
17. Ferenčíková Simona, JUDr., PhD.
18. Fico Miroslav, JUDr., PhD.
19. Filičko Vladimír, Mgr., PhD.
20. Giertl Adam, Mgr.
21. Gregová Širicová Ľubica, Mgr.
22. Hučková Regina, JUDr., PhD.
23. Husár Ján, prof. JUDr. CSc.
24. Illéš Tomáš, JUDr.
25. Jakab Radomír, JUDr., PhD.
26. Janičová Eva, JUDr., CSc.
27. Jánošíková Martina, doc. JUDr., Ph.D.
28. Kanárik Imrich, doc. JUDr., CSc.
29. Kiovská Mária, doc. JUDr., CSc.
30. Kirstová Katarína, doc. JUDr., CSc.
31. Klučka Ján, prof. JUDr., CSc.
32. Kravec Jozef, JUDr., CSc.
33. Kseňák Štefan, JUDr., PhD.
34. Lamačková Daniela, JUDr.
35. Majerčák Tomáš, JUDr., JCLic., PhD.
36. Mazák Ján, prof. JUDr., PhD.
37. Michaľov Lukáš, Mgr.
38. Molnár Peter, JUDr., PhD.
39. Olej Jozef, doc. JUDr., CSc.
40. Orosz Ladislav, doc. JUDr., CSc.
41. Pošiváková Ľudmila, JUDr., PhD.
42. Prievozníková Karin, JUDr., PhD.
43. Richterová Natália, JUDr., CSc.
44. Románová Anna, JUDr., PhD.
45. Romža Sergej, doc. JUDr., PhD.
46. Seman Tibor, JUDr., PhD.
47. Smoleňová Monika, JUDr., PhD.
48. Somorová Ľudmila, doc. JUDr., CSc.
49. Sotolář Jozef, doc. JUDr., PhD.
50. Sudzina Milan, JUDr., PhD.
51. Suchoža Jozef, prof. JUDr., DrSc.
52. Špirko Juraj, doc. JUDr., CSc.
53. Štenpien Erik, doc. JUDr., PhD.
54. Štrkolec Miroslav, JUDr., PhD.
55. Tekeli Jozef, JUDr., PhD.
56. Tkáč Vojtech, prof. JUDr., CSc.
57. Tóthová Marta, JUDr., PhD.
58. Treščáková Diana, JUDr., PhD.
59. Vojniková Ivana, JUDr., PhD.
60. Vojčík Peter, prof. JUDr., CSc.
61. Voľanská Mária, JUDr., PhD.
62. Vrana Vladimír, doc. JUDr., PhD.
63. Vykročová Janka, JUDr., CSc.
64. Žuľová Jana, JUDr., PhD.